Introducere 


Ceea ce urmează să citiți este rezumatul unui proces de eliberare a unei 
răpite. Aceasta a reuşit să se elibereze de prezenţele extraterestre, doar vorbind cu 
mine despre asta, fără hipnoză și fără ancore, utilizând doar tehnica Simbad, 
aplicată zi de zi. În emailurile pe care mi le-a trimis această persoană veţi descoperi 
toate etapele de eliberare. De la primul email, la momentele de disconfort, la cele 
de exaltare şi apoi iar la cele de disconfort - etapă după etapă, în procesul său de 
eliberare. 

Am decis să publicăm această corespondență pentru a demonstra lumii ce 
simte un răpit în timpul procesului său de eliberare, dar și pentru a demonstra cum 
trebuie parcurs acest drum, cum trebuie urmat mereu, zi de zi, clipă de clipă şi cum 
trebuie să răspundem tuturor întrebărilor acestor oameni, pentru că astăzi noi 
suntem singura lor speranță. 

Corespondenţa vrea să demonstreze că este posibil să vă eliberați singuri, 
dar vrea și să demonstreze celor care vor să urmeze o carieră de "salvator de 
răpiți", că nu poţi intra în acest rol de pe o zi pe alta. 

În cele 105 de emailuri, istorisirea nu este doar reconstituirea unor amintiri şi 
descrierea modului în care subiectul se eliberează de extratereștri și de militari, ci 
este şi povestea familiei persoanei care a fost abandonată de toţi, dar care regăseşte 
dorinţa de a trăi şi Conştiinţa pentru a face asta. 

Această poveste ne arată că ne putem regăsi oricând pe noi înşine, chiar şi 
atunci când simțim că ne-am pierdut cu totul. 

Corespondenţa, în mod ipotetic, ar fi recomandată și scepticilor și celor care 
sunt aliaţi cu masoneria de stat şi cu grupurile ufologice de stat, cărora ar trebui să 
le fie ruşine şi pentru simplul fapt că există. După ce vor citi aceasta 
corespondenţă, ar trebuie să ia în calcul posibilitatea că au greșit totul în viaţa lor. 
Pe aceștia îi rugăm pentru ultima dată, să se retragă într-o viață privată, să dea 
drumul ciolanului, să ne lase în pace şi să îi permită omului să-şi aleagă singur 


destinul, pentru că deja ne-am săturat de papi, servicii secrete, politicieni 
manipulatori, militari inutili şi ufologi corupți. 

Pentru cel care citeşte este important să verifice datele și orele la care ne-au 
fost trimise mesajele. Din corespondență am eliminat intenționat răspunsurile 
noastre, deoarece răspunsurile importante sunt cele ale răpitei noastre, răspunsuri 
care reprezintă o speranță pentru toți. 

Iar acum să citim în linişte! 


28/04/2009 11.31 

Acum câteva zile am completat testul de autoevaluare 4.01 (tav). Mi-ar 
plăcea să primesc un rezultat. Vă rog să-mi spuneţi cui trebuie să mă adresez 
pentru clarificări ulterioare. Am nevoie de răspunsuri pentru că îmi apar anumite 
imagini , iar eu nu ştiu de unde și vreau să ştiu adevărul, pentru că este posibil ca 
eu să fiu o persoană foarte impresionabilă şi să mă las influenţată. Poate că am 
văzut prea multe desene animate când eram mică. Nu vreau să irosesc timpul 
nimănui, dar nu mai pot să dorm. Vă rog să mă ajutați! Experții sunteţi voi. Vreau 
doar un răspuns. 

Aştept cu nerăbdare! Nu uitaţi! 


14/05/2009 20.48 

Stimate Domnule Malanga, chiar dacă nu am primit rezultatele pentru TAV 
4.01, în sufletul meu cred că mi-am dat deja un răspuns. Chiar mi-am dat un 
răspuns pentru multe evenimente din viaţa mea și familia mea distrusă - bunica, 
mama, sora, fratele - numai relaţii distruse. Scriu din Sardinia. Am două fete şi mi- 
ar plăcea ca pe viitor să am o viaţă normală cu ele şi aş vrea ca ele să nu aibă 
anumite amintiri inumane. Cred că au interferat destul cu mine şi am ajuns la 
capătul puterilor şi nu mai am forţe de o viaţă întreagă. 

După ce terminaţi de examinat testele mi-ar face mare plăcere dacă v-aţi 
aminti de această scrisoare a mea. Credeam că aceasta era viața mea, însă am 
înţeles că ființa umană se poate uni în toate părțile sale şi este unica senzaţie pe 
care mi-ar plăcea să o trăiesc în viața mea. Mi-ar mai plăcea şi să vorbesc cu 
cineva care se află în aceeași situație cu mine. 

Vă mulțumesc încă o dată pentru atenție şi țineam să vă spun că, dacă tot 
mai am un pic de forță în corp şi în cap, mi-ar plăcea să-i fac să înceteze și aş vrea 
ca dvs. să mă ajutaţi. 

P.S.: Mama mea era din Toscana. 


23/05/2009 10.35 
Ştiu că sunteţi foarte obosit şi că primiţi foarte multe scrisori, aşa că nu vă 
faceți griji. Dacă nu răspundeți nu este nicio problemă, dar mi-ar plăcea să ştiu că 


îmi citiți emailurile. Dvs. îmi spuneți mereu că timpul este de partea noastră, dar în 
ce sens? În sensul că ei au o scadență? După ce îmi veţi examina TAV-ul ce voi 
face? Dacă ar rezulta pozitiv mă veţi lua în considerare sau va trebui să mă descurc 
singură pentru că suntem prea mulți? Cui să mă adresez? O fi cineva în afară de 
dvs. care se ocupă în mod oficial de această problemă?! 

Într-o conferință, dvs. aţi spus că nu știți dacă persoanele în vârstă continuă 
să sufere interferenţe. Îmi amintesc că atunci când eram mică, când bunica mea 
avea vreo 70 de ani, într-o zi ne-am spus: "Ce vis ciudat am avut azi noapte! Îmi 
băgau un fier în cap. Doamne, fetelor, ce o fi însemnând asta?" În anii '90, max. 
'94, am visat că sunt într-un coridor abia iluminat iar cu mine erau alte persoane. 
Unora le era rău, dar eu vorbeam cu un bărbat aflat pe o targă și ne spuneam că 
acesta nu are cum să fie un vis, pentru că altfel ne-am fi trezit. Erau multe ființe 
umane acolo şi...în mod nebunesc, nu pot să vă povestesc via email ceea ce deja 
ştiţi. 

Acum îmi amintesc soldaţii care mă ţineau de subraț în timp ce mă 
readuceau acasă. Aş putea să-l identific pe unul dintre cei doi. Mă întorceam din 
infern. Şi gândeam "Acum mă vor omori." şi am întrebat "Unde mă duceți?" "Te 
întorci acasă." mi-au răspuns ei rece. Îi spuneam surorii mele că nu este un vis, dar 
mă aflam în pat ! 

În ultimii ani am încercat să nu uit şi din când în când mă gândesc la acel 
bărbat si la oamenii împreună cu care încercam să ne încurajăm unul pe altul. Ne- 
am promis că o să ne căutăm unul pe altul, să ne ajutăm şi să povestim lumii 
despre asta. Astăzi vreau să plâng, dar nu reușesc. Mi se pune un nod în gât şi atât. 
Mulţumesc! 


25/05/2009 20.18 

Da. vreau să fac tot ce trebuie făcut. Vă rog, nu mă abandonaţi! Acum pot să 
plâng un pic. Anunţaţi-mă, vă implor! Soţul meu nu ar înțelege. Vă am doar pe 
dumneavoastră. Nu mă abandonaţi, vă implor! Eu ştiam! Simţeam asta! 
Mulţumesc! Mulţumesc! Mulţumesc! Mulţumesc! 


26/05/2009 12.21 
Mulţumesc! Mulţumesc! Mulţumesc! Imi dați speranţe! Atunci eu stau 
liniştită şi aştept veşti de la dvs. Pe curând! 


29/05/2009 16.45 

Camera este pătrată sau dreptunghiulară. La intrare este o nișă către o 
cameră mai spațioasă. În partea din faţă, la intrare, este un rând de ferestre unite pe 
toată lungimea peretelui. Prin ferestre se vede un oraş mare și iluminat de luminile 
nopţii. Eu sunt în faţa ferestrelor îmbrăcată în pijama. Lângă mine este un paravan 


şi poate că şi un scaun. În partea unde este intrarea sunt nişte lespezi, dar și în nişă. 
Mai este un scaun pentru naşteri, nişte cărucioare medicale cu aparatură medicală 
şi cu picioarele de inox şi prosoape din tifon; poate că şi un dulăpior cu un sertar. 
De peretele de la intrare este sprijinit ceva, dar nu văd. Prin ferestre intră nişte 
lumini, dar restul camerei este în penumbră (la început). Nu-mi amintesc ce miros 
era în cameră și nici dacă îmi era frig. De sus scena este identică. 

Sunt acolo cu tatăl meu, ştiu că trebuie să nasc şi îi spun să verifice ce fac 
medicii (el era ginecolog), dar nu realizez că el este decedat de mult timp. Îmi 
spune să stau liniștită şi să mă pregătesc. Mi se pare că mă dezbrac în spatele unui 
paravan și întreb unde sunt medicii, iar el îmi spune "Vor veni." Mă aşez în pătuţ şi 
el îmi pune un cearșaf deasupra, de la şolduri în sus şi îmi pune o perfuzie, apoi 
priveşte spre intrare. Am impresia că ei au stat la intrare tot timpul, așteptând un 
semn pentru a intra. 

Intră cu toții şi ajung foarte rapid la picioarele pătuţului meu. Pentru o clipă 
mă simt prinsă în capcană, dar doar pentru o clipă. Sunt îmbrăcaţi în nişte cămăşi şi 
eu încerc să-mi dau seama cum arată. Sunt enervaţi. Am impresia că vor să stea cu 
mine cât mai puţin posibil. Îmi provoacă durere la ovare, care este o durere pe care 
o pot suporta, pentru că nu este foarte puternică. Sunt 4 sau 5. Tatăl meu se află în 
dreapta mea. Nu îl văd bine. Privesc ce fac şi medicul care se află în faţa mea are 
degetele lungi. Tatăl meu, la ordinul unuia dintre medici merge să arunce nişte 
cârpe sau nişte bumbac plin cu sânge într-o pubelă care se află lângă ferestre. 

Poate că luminile au fost aprinse înainte de naștere, la cererea mea, dar nu 
mai sunt atât de sigură de asta. Oricum, ştiu că scot ceva din mine, iar când privesc 
de sus văd că este un făt. Se află în mâna lui şi este plin de sânge. Mi s-a făcut un 
pic greață când l-am văzut. Nu îmi dau seama cum arată pentru că este acoperit de 
sânge. Nu este foarte bine format şi îl iau de acolo sau poate că vine acea moaşă cu 
un cărucior şi îl pune undeva. Eu nu ştiu ce fac. Îmi amintesc că moaşa, sau 
îngrijitoarea de copii, imediat cum mă vede se retrage iar eu o privesc și îmi dau 
seama că ochii ei se termină la tâmple. Lumina se reflectă în ochi ei iar eu mă 
gândesc "lată de ce este așa de nepoliticoasă - are ochii defecți.” Văd că mă 
priveşte de parcă mi-ar fi auzit gândurile. 

Când apare moaşa, mi se pare că văd cum toate lespezile de pe perete sunt 
pătate de sânge, iar din acest motiv am senzația că mă aflu într-o măcelărie. Și am 
în minte şi această imagine cu medicii, care se privesc îngrijorați şi se întreabă 
dacă eu mi-am dat seama cine sunt ei, pentru că eu nu-mi iau privirea de la ei și îi 
întreb dacă copilul meu este băiat, pentru că eu ştiu că este băiat. Însă ei îmi fac 
semn să tac din gură şi atunci le spun că am două fete acasă. Amintindu-mi de ele 
le spun "Trebuie să mă întorc acasă pentru că fata mea mică este prea mică şi 
trebuie să merg la ea.". Ei îmi spun "Nu-ţi face griji, ştim asta...". 


Am perceput faptul că de mai multe ori se priveau de parcă şi-ar fi spus 
"Oare ne-a văzut?" Apoi îmi amintesc că tatăl meu îmi dădea hainele şi eu mă 
îmbrăcam. În timp ce îmi dădea pijamaua, o privea ciudat, ca şi când ar fi încercat 
să înțeleagă cum trebuia îmbrăcată...Astăzi ştiu asta pentru că am văzut 
videoclipurile în care dvs. povesteați că ei nu știu cum să ne îmbrace, dar în 
momentul amintirii m-am enervat şi m-am gândit "Nu-i place pijamaua mea? Ce 
vrea? De ce nu-mi cumpără el o pijama, aşa cum îi place lui?" 

Îmi dau seama că nu am făcut o treabă bună, cu siguranță am greșit ceva... 
Nu este uşor să vizualizezi şi să ţii nemișcată fotograma, iar gradul meu de 
conştientizare nu este foarte mare...Imediat după ce am avut acest vis mi se părea 
că medicii ar fi avut capetele pătrate, gen Romano Prodi. În orice caz, vă doresc 
spor la treabă! Pe curând! 


29/05/2009 17.08 

Acum îmi amintesc! Cea cu asistenta era altă amintire. Nu ştiu dacă în ea 
este și o moaşă sau o îngrijitoare de copii, dar cu siguranță este o asistentă. Îmi 
amintesc asta: mă aflu în această cameră, într-un pătuţ de spital, dar nu sunt numai 
eu aici. Sunt şi alte ființe umane și sunt cu toții întinşi în paturi, cu perfuzii, şi sunt 
toţi într-o stare de inconștiență. Încep să mă trezesc şi dau foc perfuziei şi o văd pe 
această asistentă care trece printre paturi și îi privește pe toți, unul câte unul, apoi 
mă priveşte şi pe mine sau vede că mă vait. Poate că nu mă simt bine. Îi cer ceva. 
Poate că îmi este sete în acel moment. O privesc şi îi văd ochii... 

Ea îmi pune o mână peste ochi...sau îmi trage cearșaful peste față şi cred că 
îi cheamă pe medici. Ei se supără foarte tare pe ea şi poate că şi pe altcineva. Eu 
încerc să-mi mişc faţa pentru a-mi elibera vederea pentru a privi, având în vedere 
că restul corpului nu răspunde. Ei se întreabă cum s-a putut întâmpla așa ceva şi 
sunt îngrijorați. O întreabă pe asistentă dacă am văzut ceva şi mai ales dacă am 
văzut-o pe ea. Ea tace şi acest lucru nu-i place cuiva, care se enervează foarte tare... 


29/05/2009 17.17 

Am recitit ceea ce am scris. Am unele momente de certitudine absolută, iar 
imediat după aceea mă întreb dacă nu cumva este doar imaginația mea. Sper că nu. 
Poate că acesta este modul în care inconştientul trimite răspunsurile? Vă rog să-mi 
spuneți! Dacă primiţi şi de la alţii emailuri aşa cum sunt ale mele, nu vă invidiez. 
Parcă aţi avea de-a face cu lume atinsă de delir, dar pe de altă parte nu era în 
programul meu să mă eliberez de extratereştrii. A trebuit să-mi reorganizez 
prioritățile. Pe curând! 


01/06/2009 14.48 
Am 35 de ani și vă sun din Sardinia. Pe curând! 


01/06/2009 19.12 

Când eşti copil totul este mai simplu, ştii că monștrii există şi nu dormi 
noaptea. Exact asta mi se întâmplă mie din nou...Când eram mică mă înfășşuram în 
cearşafuri ca într-un cocoloş, astfel încât abia mai puteam respira... Teroarea mă 
paraliza şi când vedeam pe fereastră o lumină mai intensă, începeam să respir greu. 
Apoi, cu trecerea anilor te obișnuiești cu faptul că monştrii nu există şi nu îți mai 
permiţi să te gândești la asta. Acum că știu, lucrurile s-au schimbat. Acea spaimă 
care te sufocă a revenit şi cu aceasta și amintirile din copilărie... 

Mi-am amintit de toate dăţile în care eu şi sora mea urlam, amândouă în 
același moment...Mi-am amintit de momentele în care dimineaţa mă ridicam din 
pat şi aveam cearşaful de sub mine rupt. Cine îl rupsese? Eram înfășurată în el prea 
bine. Mi-am amintit când în 2006 nu mai suportam și nu ştiu de ce am strigat "Ce 
vreți de la mine? Ajunge! Lăsaţi-mă în pace!", adăugând "Faceţi ceea ce vreţi, dar 
faceți astfel încât să nu-mi dau seama. Nu mă speriaţi!” Apoi am avut o viaţă plină 
cu evenimente de acest tip. Am o viață blocată şi credeam că sunt eu anormală, dar 
acum știu că nu era vina mea. Așa că vă rog să mă ajutaţi! Îmi vreau viaţa înapoi! 
Vreau să trăiesc! 


04/06/2009 19.47 

Ultima dată când am vorbit pe Skype, mi-aţi spus că ar fi bine ca și soţul 
meu să-şi dea seama, pentru că este important acest lucru. Credeţi că este posibil ca 
şi el să fie răpit? Să ştiţi că şi eu tind să cred asta...Fratele soţului meu practică arte 
marțiale. Nu știu ce să cred. Poate că nu înseamnă nimic... 


06/06/2009 18.31 

Ieri mi-am amintit de şarpe. Eram într-o cameră verde, același verde care era 
şi pe site-ul ufomachine, pe home page. Mergeam prin această cameră unde 
vedeam totul printr-un filtru verde şi îmi amintesc că mă gândeam "acesta nu este 
un vis. Sunt trează. Ce fac eu aici? Unde sunt?". Îmi era frică și mă simţeam 
urmărită. M-am întors şi cu coada ochiului l-am văzut pe șarpe. Era un pic mai 
departe de mine, dar nu am avut curajul să mă întorc cu totul pentru a-l privi. Am 
reînceput să merg privind doar în față. Speram că nu am văzut eu bine. Respiram 
greu. "Ajutor! Dumnezeule, ajutor!". Dacă ar fi fost un coşmar m-aș fi trezit. Acel 
monstru mă urmărea. Am ajuns în faţa unor cilindre şi în unul dintre acestea eram 
eu. Am privit şi îmi amintesc că în timp ce deschideam larg ochii pentru a vedea 
mai bine, pentru că vedeam un pic neclar, eram scufundată într-un lichid cu multe 
puncte luminoase în el (ca atunci când cineva se loveşte la cap şi vede stele care se 
aprind şi sting). M-am gândit "Aceea sunt tot eu. Dar care sunt eu cu adevărat, 
aceea sau aceasta?". 


Imi amintesc că am simțit o confuzie devastantă, dar nu-mi amintesc 
altceva...Incerc să-l conving pe fratele meu. Este frustrant să nu fii luată în serios, 
însă astăzi mi-a pus nişte întrebări. Poate că începe să aibă nişte dubii. Pe curând ! 


09/06/2009 5.27 

Bună ziua, domnule Malanga! Vă trimit acest email, aşa cum am stabilit, şi 
apoi să-mi spuneţi cum intenţionaţi să procedaţi mai departe. Eu nu pot decât să vă 
scriu lucrurile pe care oricum mi le-am amintit mereu, dar pe care acum le văd 
mult mai clar. Când fiica mea (cea mare) avea 7 ani, a făcut o amigdalită acută și 
antibioticul nu avea niciun efect, aşa că medicul a internat-o în spital, pentru că i se 
închideau căile respiratorii. Am stat 8 zile la spital. Cu o noapte înainte de a se face 
bine, am visat că la picioarele patului meu era "lisus", înalt, blond şi Padre Pio, mai 
scund, ajungând doar până la umărul lui lisus (Padre Pio arăta un pic ciudat). 

Aceștia o priveau pe fiica mea, care dormea în pat cu mine, şi eu am înţeles 
că se simte rău şi m-am trezit imediat. Dar mai am o amintire din acea noapte. 
Vedeam cămașa lui lisus legănându-se în dreapta și în stânga în timp ce dispărea 
prin perete, dar din patul meu nu aveam cum să văd tivul cămășii lui lisus, deci, 
asta înseamnă că eu mergeam în spatele lui ! Tot în acea perioadă, într-o zi, în timp 
ce mă aranjam, m-am simțit privită şi m-am întors instinctiv şi l-am văzut pe lisus 
dispărând. Îmi lipseşte bluza de la o pijama de-a fetei mele cele mici, dar eu nu 
sunt dezordonată, chiar ţin să am toate lucrurile aşezate la locul lor. Fiica mea (cea 
mare) într-o noapte, poate cu o lună în urmă m-a trezit din somn. Voia să doarmă 
cu mine pentru că simţise nişte mâini calde peste ochii săi... Uneori mă simt atât de 
neputincioasă... 

Cea mare ştie ceva despre aceste fenomene, dar nu totul, pentru că are doar 
14 ani şi eu nu vreau ca ea să trăiască în teroare, motiv pentru care nu i-am spus 
toate detaliile, pentru că altfel ştiu că ea şi-ar da seama. Îmi dau seama că am fost 
manipulată. Mereu au existat nişte voci în interiorul meu. Pe de o parte încercam să 
găsesc un răspuns pentru lucrurile care mi se întâmplaseră când eram mică, iar pe 
de altă parte motivele pentru care mi-a fost luată mama, de ce îmi spuneau că eu 
trebuie să rămân cu ei, pentru că mama mea nu mă mai dorea, închizându-mă într- 
o cameră pe întuneric pentru că eu nu voiam... Apoi a venit cel cu mantia iar eu nu 
reuşeam și nu voiam să-l privesc în faţă pentru că ştiam că în glugă este o ființă 
oribilă, dar a trebuit să-l privesc în ochi pentru că el s-a apropiat foarte mult de 
mine şi am văzut că avea ochii cu pupilă verticală. Şi-a lipit fruntea de a mea...și 
apoi mi-au arătat un ecran unde erau mama, fratele meu și sora mea, care plecau 
fără mine pentru că ei nu dădeau doi bani pe mine. Acestea sunt mesajele pe care le 
port în interiorul meu de o viaţă... 

Apoi ei au plecat și era foarte multă lume într-un bar din parc. Stăteau cu 
toții aşezaţi la mese, consumându-și băuturile, iar la un moment dat nu mai era 


nimeni, doar mesele...Nu știu ce mi s-a întâmplat. Mi-au rămas doar fiicele mele. 
Nu mai am pe altcineva. Ele sunt unica familie care mi-a rămas şi nu vreau să o 
pierd. A fost suficient să o pierd pe mama de 30 de ani şi a fost suficientă 
îndepărtarea de fratele meu şi sora mea. 

Nu vreau să-mi pierd şi fiicele şi ştiu că aşa se va întâmpla dacă nu fac 
nimic. Ba chiar se întâmplă deja cu fiica mea mai mare. Simt asta şi ştiu că ei nu 
vor înceta niciodată. Nu am putut să iau nicio decizie în mod liber, pentru că în 
interiorul meu mereu a fost o voce insistentă care spunea întotdeauna nu. Sunt 
sigură că v-am mai văzut pe undeva până astăzi (vorbesc despre dvs., doctore), 
poate prin anii '90 în vreo revistă care prezenta acest subiect, dar de fiecare dată 
când doream să aflu mai multe era o voce care spunea "ai deja destule probleme, 
nu ai timp pentru aceste lucruri. Las-o baltă!" 

Acea voce nu se mai oprea. Continuă şi în prezent; ea vrea să decidă mereu 
pentru mine, chiar şi acum, chiar și zilele astea, spunându-mi "Las-o baltă! Chiar 
vrei să ai încredere în fiinţele umane? Ştii doar cum sunt făcute...ştii că vei fi iarăşi 
dezamăgită. De ce ar trebui ca un profesor universitar să-ţi rezolve dezastrele din 
minte, unul care scrie articole în Chemical Society? Eşti doar o amărâtă care are 
carențe afective şi căreia nu i-a rămas altceva de făcut decât să se ia de 
extratereștrii... Tu aşa te-ai născut...cu probleme la cap. Învață să trăieşti cu ele. Nu 
va fi nimeni care să scoată bagheta magică pentru a-ţi face ţie ordine în cap. Fă şi 
tu cum fac frații tăi: priveşte în altă parte. Până la urmă sunt foarte multe lucruri de 
făcut.". 

Vă rog să opriți această voce! Vă implor! Am dat deja destul! Vă rog să 
încercaţi să trăiţi cât mai mult! Eu voi încerca să nu vă deranjez. Îmi voi face 
temele și nu vă voi stresa. Îmi voi face treaba și vă voi lăsa în pace. Voi fi 
invizibilă, dar vă rog să mă scoateţi din acest infern! Vă implor! Spuneţi-mi ce 
trebuie să fac. Nu ştiu ce să spun despre ceea ce vă scriu, dar îmi fac curaj şi apăs 
"trimite"... Mulţumesc pentru tot! 


09/06/2009 6.05 

Cu câteva zile în urmă am vorbit cu fratele meu, povestindu-i tot (trebuia să 
vorbesc cu cineva despre asta)... Mă gândeam la ce e mai rău, însă el mi-a spus că 
sunt schizofrenică. Dar m-a ascultat, pentru că el ştie că eu îmi amintesc tot de 
când eram copii. Am vorbit şi ieri, mi-a spus că aşa ceva nu putea fi posibil, însă 
mi-a spus că a făcut TAV-ul... El spune că a răspuns negativ la toate întrebările (el 
nu-şi amintește nimic). Sper că va vorbi el cu sora mea. 

Când eram mici şi când ne era frică noaptea vorbeam despre monștrii pe 
care-i vedeam..." Vezi şarpele? Da. Dar pe cel fosforescent cu ochii negri îl vezi? 
Dar insectele? Da." Parcă era publicitatea de la "pocket coffee”. Iar când o 
întrebam "Vin să dorm în patul tău?" ea îmi răspundea "Nu! Îmi provoci greață!" 


Îmi mai amintesc ceva: mă aflu în această cameră mare și aici sunt foarte 
multe fiinte umane la fel ca mine, întinși în pat, cu perfuzii în mână, care sunt 
inconştiente. Eu nu mă pot mișca, dar am ochii deschişi. În faţa mea, la o distanță 
de vreo 20 de metri este un tip îmbrăcat în uniformă militară, dar nu este un 
militar, pentru că l-am recunoscut în imaginile din SIMBAD. Este cel care are ochi 
de broască. Este robust... Vorbește cu alţii doi, cu ceva sau cu cineva... din locul 
unde sunt nu reușesc să-i văd bine, dar broscoiul mă priveşte, vede că am ochii 
deschişi. El ţine mâinile împreunate la spate. Poate crede că, chiar dacă am ochii 
deschişi, nu pot să văd. Îmi face cu ochiul. 

Oare o iau razna cu totul de-mi amintesc aceste lucruri ? Cum este posibil 
aşa ceva? Apoi am discutat cu soțul meu. Mi-a spus că nu vrea să ştie nimic despre 
asta, chiar dacă este adevărat. M-a rugat să nu-i mai vorbesc despre asta! Sper să- 
mi dați de veste. Eu sunt aici şi aştept... 


09/06/2009 20.29 

Am sunat-o pe mama mea, pe care nu am văzut-o de 30 de ani...l-am 
povestit totul. Mi-a spus că ştie că există nişte monștrii care interferează cu viaţa 
oamenilor, dar monștrii săi sunt mama sa şi fratele, care, în opinia sa, i-au 
manipulat mereu viaţa. Mi-a spus că ştie că aceştia intră în case pentru că l-a văzut 
pe unul care alerga prin casă, iar după părea sa era tatăl meu, pentru că "era un 
demon"... Am întrebat-o ce vede când se priveşte în oglindă. Mi-a răspuns că ea nu 
se priveşte în oglindă de mulți ani, pentru că în oglindă este demonul şi ea nu vrea 
să privească unde este demonul. 

Am rugat-o să privească videoclipurile dvs. de pe Youtube. Mi-a spus că o 
să le privească, însă mi-a mai spus şi că ea nu se temea de nimic pentru că ea îl 
avea pe Dumnezeu, care se ocupă de toate... A adăugat că îi era foarte milă de 
mine, pentru că, din păcate pentru mine, am crescut în mijlocul demonilor şi mi-a 
spus că paraziții îi aveam în interior... După ea, "ei", cei care interferează sunt 
mama sa ȘI fratele...și nu își schimbă părerea. Mi s-a făcut milă de ea, pentru că 
aceştia i-au distrus viaţa şi nimeni nu a înţeles ce avea, dar știu că acum este deja 
prea târziu pentru ea, iar ea nu va mai privi niciodată în direcția corectă. Creierul 
său nu mai raționează... 


09/06/2009 20.39 

Bunica mea mi-a povestit că odată, pe vremea când era mică, mama mea a 
plecat la Piombino, să-i ajute pe nişte unchi să se mute. Lângă casa lor locuia o 
vecină care era medium. Când aceasta a văzut-o pe mama, care pe atunci avea doar 
18 ani, a spus "Această fată este diferită." 

Tare aş vrea să o îmbrățișez pe bunica mea și să-i spun "Nu este vina ta că 
lucrurile s-au petrecut aşa. Tu ai fost o mamă bună şi, chiar dacă mama a plecat, a 


făcut-o pentru că nu mai reușea să trăiască...Monștrii sunt alții şi mereu au jucat 
murdar..." Eu nu am o mamă tâmpită sau care să nu mă fi iubit...Acum ştiu! 
Mulţumesc! 


10/06/2009 9.45 

În această noapte am băut o cafea înainte de a mă culca. Din păcate, în unele 
nopți îmi este foarte frică şi nu ştiu dacă este bine, pentru că în acest fel sunt mai 
atentă, sau nu foloseşte la nimic, pentru că oricum aceştia mă iau? Fiica mea cea 
mare în ultimul timp vrea să doarmă cu mine... Îi este frică. Şi eu aveam lumina 
aprinsă de la ora 2 noaptea... Nu se poate face ceva cu acest stres al fricii? 

La 4:30 am auzit ceasul soțului meu şi m-am întors în pat și am spus "Bine. 
Acum el este treaz, se pregăteşte un pic, deci stă în casă cu lumina aprinsă. Oricum 
la 5:30 se face deja ziuă, deci pot dormi o oră." La 5:30 m-a sunat soţul meu ca să- 
mi spună că adormise la loc şi acum că întârzia la serviciu... Oare s-a întâmplat 
ceva? 


10/06/2009 10.08 

Când am vorbit ieri cu dvs. pe Skype, mi-aţi spus că atunci când începeţi să 
lucraţi cu oamenii ȘI "ei" încep să acționeze mai activ asupra răpiților, pentru că 
încearcă să preia iarăşi controlul asupra situației, deci cred că ar fi cazul să vă 
povestesc ce am visat în ultima perioadă. Poate că sunt doar vise care se datorează 
stresului de moment. 

Am visat că eu şi fiica mea eram în mijlocul unei străzi aflată în şantier 
undeva la ţară. Pe această stradă era o canapea iar fiica mea cea mare era întinsă pe 
ea. Nu reușea să se miște şi abia vorbea. Eu stăteam în picioare lângă ea şi în faţa 
noastră era un televizor deschis şi în ecran se vedea un coridor lung, în care se 
mișca, venind spre noi, un şarpe. Fiica mea urla "Mamă, şarpele! Fă ceva!" 

Eu m-am dus să sting televizorul, dar acesta nu se închidea şi șarpele era tot 
mai aproape de noi. În acel moment a venit o maşină, care m-a dus într-o cameră 
dintr-o casă de ţară. Era multă lume acolo, iar pe mese erau cratiţe cu friptură. Era 
şi soțul meu, care arăta un pic diferit, dar credeam că este el. M-a chemat lângă o 
fereastră şi mi-a spus "Priveşte afară pe fereastră!". 

Eu am întors capul spre fereastră şi el şi-a sprijinit fruntea de a mea. În 
același moment am avut senzația că îmi făceau ceva la organele genitale, pentru că 
am avut senzația că mai am puţin şi ajung la orgasm, iar într-o conferință de-a dvs. 
de pe Youtube dvs. aţi spus că atunci când femeia se simte așa, extraterestrul face 
ceva pe acolo... Vă rog să mă credeţi, îmi este foarte ruşine să vă spun aceste 
lucruri, dar de-acum ce pot să fac ? 


A doua zi dimineaţă trebuia să merg să fac analizele pe care mi le dăduse de 
făcut ginecologul meu. Poate că ei trebuiau să ascundă ceva? Vă rog să-mi spuneți 
dacă sunt doar vise... 


10/06/2009 10.24 

Acum să vă povestesc unul dintre visele pe care le-am avut de curând. Mă 
aflam într-o cameră cu fiica mea cea mică, cea de 5 ani, şi acolo era o pasăre, un 
vultur negru, iar fiica mea urla pentru că acest uliu era în spatele capului său, în 
zona cefei și dădea din aripi, ca şi când ar fi încercat să intre în capul el... 

Eu m-am dus să o ajut pe fiica mea. Am gonit vulturul cu mâna de lângă 
capul ei şi îi acopeream ceafa cu mâinile mele, astfel încât acesta să nu poată intra. 
Atunci vulturul încerca să intre în capul meu şi dădea din aripi la ceafa mea, eu 
urlam, iar zbaterea aripilor era foarte deranjantă, dar nu îl puteam goni pentru că 
aveam mâinile ocupate să acopăr ceafa fiicei mele. Urlam amândouă și acest vis 
parcă nu se mai termina. 

Când m-am trezit mi-am dus mâinile la ceafă şi continuam să-mi acopăr 
capul pentru că simţeam şi trează senzația de fâlfâit sau furnicături în ceafă. A fost 
mult mai stresant. Sfârşit. 


12/06/2009 21.13 

Bună ziua! Încă lucrez la exerciţiul pe care mi l-aţi dat, deci nu scriu în 
legătură cu asta. Fiica mea de 14 ani mi-a povestit ieri dimineaţă că a visat că 
năştea...Nu ştie ce a născut, dar spune că "eu" m-am dus şi am trezit-o şi că am 


întindă pe un covoraș din camera sa şi spun că în afară de mine mai erau şi doi 
medici, care parcă erau gemeni... 

I-am spus totul, i-am spus că aceea nu eram eu și i-am spus că nu toate 
fiinţele umane sunt la fel şi am încercat să-i spun că trebuie să-şi ajute sufletul să 
crească. Nu puteam să-i spun că suntem două terminate! În orice caz, s-a ţinut toată 
ziua după mine ca să-mi pună întrebări şi i-am spus despre trucul cu ochiul drept şi 
cel stâng. Înainte de culcare i-am spus "Nu-ţi face griji, am să vă veghez eu!". Am 
stat trează, cu lumina aprinsă, până la ora 4:00. În această dimineaţă mi-a povestit 
că doi profesori de-ai ei se aflau lângă patul nostru. Ea mi-a spus că erau foarte 
mici de statură, pentru că stăteau aşezaţi şi unul dintre ei i-a spus "Nu te simţi 
dezamăgită? A spus că te va veghea, însă ea acum doarme." 

Ea a privit întâi cu un ochi şi apoi cu celălalt şi a văzut două lucruri diferite - 
un fel de lumină cu un ochi și cu celălalt nişte figuri ciudate violet şi galbene. Ei au 
întrebat-o de ce face aşa şi ea le-a spus "Trebuie să fac asta. Plecaţi! Mama e 
obosită."”. Apoi s-a întors spre mine şi a adormit. Este un semn bun sau nu? 


12/06/2009 21.31 

Mi-am amintit de șarpele care intra în camera mea și a surorii mele atunci 
când noi eram mici. Sora mea urla "la-o pe Cecilia!”. Iar acesta m-a luat pe mine şi 
m-a pus pe umăr şi m-a cărat pe un sac iar eu o priveam pe sora mea şi în timp ce 
mă ducea de acolo mă gândeam "Acum se duce să-l cheme pe tata. Măcar asta să 
facă!", însă ea s-a întors pe cealaltă parte şi a adormit la loc...Mi-am dat seama că 
eu nu sunt protagonista vieţii mele, ci sunt doar proiectul cuiva. Ieri am avut o zi 
proastă gândindu-mă la visul fiicei mele. Puteam să îmi dau seama mai devreme de 
ceea ce se întâmpla, însă eu am aşteptat 35 de ani... 

Când a murit tata, am intrat în morga din Cagliari și l-am rugat pe soțul meu 
să verifice că nu mă vede nimeni şi i-am deschis tatălui meu un ochi, m-am uitat în 
el şi am spus "Nu mai este.". Soţul meu mă întreba "De faci asta? Nu este normal. 
Este mort. Ce verifici?". 

Mi-am amintit că tatăl meu dormea mereu la prânz și într-o zi am trecut prin 
cameră şi el s-a trezit dintr-o dată urlând. Mişca mâinile speriat şi spunea că "O 
şopârlă de 3 metri...O şopârlă...". S-a liniştit foarte greu....Nici el nu mai dorea să 
trăiască. 


13/06/2009 9.07 

Ieri fiica mea de 14 ani mi-a spus că vrea să facă TAV-ul, deci, dacă primiți 
un test de la adresa de email [...] acela este de la fiica mea. M-a rugat să-i arăt 
niște fotografii cu extratereştrii pe internet... 

L-a recunoscut imediat pe cel gri, pe blond şi călugăriţa. Aceasta din urmă a 
impresionat-o, pentru că şi-o amintea perfect. I-am explicat tehnica ancorelor 
pentru a putea agăța amintirile din vise şi imediat a încercat să aplice tehnica la 
niște vise mai ciudate. Mi-a povestit un "vis" de-al său. Mi-a spus că eu eram 
întinsă pe o canapea şi nu reacţionam. Ea era legată de un scaun și nu putea să se 
miște și fiica mea cea mică era în camera alăturată şi era băgată într-un cuptor de 
către o femeie care avea o pălărie de jolly... 

După aceea, când am mers să vedem fotografiile pe internet a recunoscut că 
acea femeie cu pălărie de jolly era extraterestrul pasăre, care are acele protuberanţe 
în cap...Mi-a spus că atunci când a auzit-o pe sora ei urlând s-a enervat foarte tare 
şi funiile s-au topit şi ea s-a dus să o elibereze pe sora sa, iar extraterestrul a spus 
"Nu!". L-a privit cu ferocitate pe extraterestru şi asta a fost suficient pentru a-l 
dărâma la pământ, lovindu-l tare cu capul de podea. Nu ştiu cum s-a terminat totul 
pentru că îmi povestea asta în timp ce o duceam la şcoală. 

Astăzi trebuie să dea un examen, motiv pentru care au apărut colegele sale şi 
ea a plecat cu ele...Se vede că ea este mai supărată decât mine; în ultima perioadă, 
când se trezea dimineaţa era mereu supărată foc... 


13/06/2009 10.18 

V-am spus ceva greşit în legătură cu visul cu Padre Pio şi lisus. V-am spus 
că am ezitat în fața peretelui şi că apoi am mers cu ei. Nu este adevărat. Mi-am 
amintit fotograma succesivă. De acea dată nu am mers cu ei. Cu o clipă înainte să 
plec am privit-o pe fiica mea care se afla în pat şi m-am gândit "Se simte rău. Are 
nevoie de mine.". Şi atunci am alergat spre patul meu. lisus s-a dat la o parte şi 
avea o expresie contrariată. 

Îmi amintesc că din patul meu, în timp ce o îmbrățișam pe fiica mea, l-am 
văzut pe Iisus dispărând prin peretele de lumină, iar apoi lumina dispărea și ea. În 
legătură cu visul naşterii mi-am amintit alte lucruri în legătură cu începutul visului. 
După ce m-am ridicat din pat, pentru că trebuia să nasc, vorbeam cu "ei" lângă 
bucătărie. Le ceream explicaţii şi când m-au convins am spus "Dar trebuie să iau 
bagajul pentru spital, cu pijamale şi lucrurile care îmi trebuie.". În acel moment l- 
am auzit pe soţul meu care mă striga și am spus "Îmi aduce mâine soţul meu 
bagajul. O să-i telefonez...” 

Când m-am urcat în elicopterul lor ,"tatăl meu" a spus că merge să-l anunţe 
pe soţul meu, ca să-mi aducă lucrurile a doua zi; chiar s-a dus, s-a întors şi apoi am 
plecat. Este posibil ca soţul meu să fi văzut ceva? Dina ceastă cauză îmi cerea 
explicații când m-am întors de la baie? Pentru că mă întreba cu cine am vorbit în 
bucătărie şi unde plecasem. Eu m-am enervat, i-am spus că am fost în baie, dar el 
mi-a spus că sunt o mincinoasă. L-am înjurat, dar în acel moment mi-am amintit că 
avusesem un vis ciudat, în care năşteam. Din acest motiv el a visat acel gnom 
malefic, înalt de 1,20 m, care îi punea un cuțit la gât? Știu că nu asupra acestei 
părți a visului trebuie să lucrez... Acum încerc, dar nu reuşesc să văd nici dacă mă 
forțez. Mă simt un pic rău când încerc, mi se face greață. Dar acestea sunt invenții 
de-ale mele sau este totul adevărat? Nu vă supăraţi pe mine! Vă rog să mă scuzaţi! 


13/06/2009 22.45 

Nu reuşesc să fac acest exerciţiu... Trăiesc un coşmar... Astăzi am anunţat-o şi 
pe sora mea, care se află în Londra. Mi-a spus că nu a auzit în viaţa ei de așa ceva 
şi oricum nu crede. Am întrebat-o dacă a visat vreodată că naşte. Mi-a răspuns "Da, 
dar sunt vise normale.". Însă eu i-am spus "Da, dar medicii aveau ochii mari!". Ea 
mi-a răspuns "Da, dar acelea erau coşmaruri.". Apoi mi-a spus că o să mă sune ea, 
pentru că în acel moment avea treabă şi nu putea vorbi, spunându-mi "Eu am o 
fetiţă de care trebuie să am grijă!". Fratele meu a rezolvat problema. Nu-mi mai 
răspunde la telefon. Soţul meu nici măcar nu vrea să audă despre acest subiect, nici 
măcar din greşeală, dar de el nu mă interesează. Singura care ştie şi crede este fiica 
mea. Încă nu ştiu dacă am făcut bine sau nu spunându-i, pentru că acum îi este 
frică să stea singură şi nu mai trăieşte normal... EXITĂ OARE CEVA CARE 
POATE ÎNDEPĂRTA ACEASTĂ FRICĂ? Trebuie să continuăm să trăim... 


Vă rog să-mi spuneţi ce este în vis, pentru că eu nu-mi dau seama. Sunt 
patetică şi proastă și aş vrea să mă pot întoarce în timp și să nu le mai aduc pe 
lume pe fiicele mele. Viaţa mea este un dezastru şi dvs. aţi înţeles deja asta, chiar 
dacă eu nu am vrut să vă spun asta. Este prea târziu. Mă consum tot mai mult cu 
fiecare zi care trece şi sunt sigură că nici n-aş fi în stare să gestionez o viaţă 
decentă. Ştiu doar să mănânc, nu vreau să ies din casă. 

Cu câţiva ani în urmă, în 2005, nu am ieşit din casă timp de 6 luni. Când mă 
aflu în mașină aş vrea să apăs acceleraţia şi să ies de pe drum. Când eram mică 
încercam să-mi tai venele pentru a verifica dacă sunt om. CÂND SUFLĂ 
VÂNTUL SPER SĂ SUFLE DESTUL DE TARE ÎNCÂT SĂ MĂ MĂTURE CU 
TOTUL... Oare unde vreau să ajung? Oricum ştiu că se va întâmpla ceva şi dvs. nu 
mă veți mai ajuta...deja v-aţi plictisit de mine... Soţul meu este un extraterestru. 
Dacă vreți puteți să-l adăugaţi la bestiarul pe care l-aţi întocmit. Asta sunt eu...la 
fel ca mama mea... o mizerie.... 


17/06/2009 17.52 

Voiam să vă întreb ceva....Mi-aţi spus că de-acum eu știu că ei fac tot ceea 
ce fac, motiv pentru care, data viitoare când vor veni, sufletul meu mă va trezi cu 
câteva momente înainte ca ei să vină și voi fi destul de conştientă ca să-i văd. Dar 
într-o conferință spuneaţi că până să se întâmple acest lucru dvs. trebuia să dați 
răpitului un ordin posthipnotic în care îi spuneaţi că el s-ar fi trezit şi ar fi fost 
conştient. 

Odată ce s-a auzit acel semnal în urechi, însemna că aceştia urmează să vină. 
Dar eu nu am făcut nicio hipnoză. Cum o să reușesc să mă trezesc la momentul 
corect? Eu de ce nu am făcut nicio hipnoză? Îmi este frică. De ce nu mă 
hipnotizați? Astfel m-aș simți mai în siguranță. Aţi citit emailurile mele cu visele? 
Acele vise înseamnă ceva sau nu? Eu de ce îmi amintesc unele lucruri şi fără 
hipnoză? Li se asta întâmplă tuturor? 


18/06/2009 9.40 

Dacă îmi spuneţi că mă hipnotizaţi, eu pornesc imediat spre dvs. şi aş aduce- 
o şi pe fiica mea cea mare...Știu că vă dau bătăi de cap, dar nu eram pregătită 
pentru așa ceva. Văd cum viaţa mea se face praf pe zi ce trece. Înainte să adorm, 
mă gândesc "Fiica mea va rămâne în patul său toată noaptea? Dar celei mari, care 
acum este mare, oare ce-i fac? Ce-i fac la organele genitale? Ce traume îi vor 
provoca? Dar dacă intervine ceva şi ei nu se mai întorc? Dar dacă sunt o copie? 
Dacă suntem cu toţii copii?". 

Am realizat că nu sunt stăpână pe nimic, nici măcar pe părțile mele intime. 
Suntem doar carne de tun pentru ei. Ei nu dau doi bani pe viaţa noastră. Eu nu 
vroiam să trăiesc aşa ceva. Încerc să mă ţin tare pentru fiica mea. Trebuie să o 


încurajez, dar simt cum mă prăbuşesc...Eu nu am vrut să fiu așa...Vă rog să mă 
scuzaţi! 


19/06/2009 20.18 

Nu mă pricep foarte bine să vizualizez. Prima dată când am încercat să fac 
exercițiul a intrat şarpele în studioul de televiziune, fără să fie invitat şi a spart 
totul. Am fost obligată să întrerup exercițiul pentru că nu mă asculta. De această 
dată a mers mai bine. A intrat sufletul, care era o fetiţă cu părul nergu-albastrui. 
Purta o rochie albă cu reflexe azurii, împodobită cu dantele din alte vremuri. Apoi 
a intrat mintea, care era un robot cu creierul descoperit şi apoi spiritul. Spiritul era 
o femeie. A intrat călare pe un cal maro, dar am rugat-o să lase calul afară, având 
în vedere că ne aflam într-un studio de televiziune. M-a ascultat şi a lăsat calul 
afară. Era blondă şi purta o cască de jocheu, purta pantaloni albi şi jachetă 
portocalie. I-am întrebat dacă se cunosc unii pe alții și mi-au spus că nu se cunosc, 
iar când i-am rugat să se prezinte s-au îmbrățișat. 

Despre extratereștrii nu ştiau prea multe. Sufletul a spus că se gândea că ar 
avea la dispoziție mai mult timp pentru a se ocupa de această problemă. Mintea era 
confuză şi spiritul a zis că se putea face mai mult. Apoi au intrat extratereștrii. 
Când l-am chemat pe cel gri a intrat tatăl meu, dar în oglindă am văzut că era cel 
gri, apoi a intrat lăcusta, care nu reușea să treacă prin uşă, șarpele, blondul, luxul şi 
alte chestii, pe care nu le vedeam bine, dar care zburau. A mai intrat şi unul cu o 
robă, mic de înălțime şi cu coadă. Sufletul, mintea și spiritul erau în dreapta, iar 
ceilalți în stânga. 

Mâine reiau vizualizarea. Grupa sanguină a mamei mele, a unchiului meu, a 
surorilor şi a verişoarelor bunicului meu este 0 RH-. Nu mă mai vreți printre răpiți 
dvs.? 


20/06/2009 18.05 

Am citit emailul dvs., am reflectat un pic la asta şi am înţeles şi eu care este 
MEA (Memorie Extraterestră Activă) pe care o am în mine. Este cel care mi-a 
distrus studioul de televiziune! În timpul zilei, în timp ce făceam treabă prin casă 
mi-a venit în minte un flash: fiica mea cea mică, îmbrăcată în zâna albastră încerca 
să ardă cu degetul, din care ieșeau niște flăcări albastre de genul flăcărilor de la 
aragaz, un monstru care se afla în studio. Este bun sau rău acest lucru? 

După-amiază am încercat să refac exercițiul şi a intrat sufletul, fetiţa pe care 
am văzut-o ieri, dar ţinea degetul imitând un pistol... În studio nu era nimeni, motiv 
pentru care i-am spus sufletului că trebuiau să mai intre mintea şi spiritul, pentru că 
doream să risc să li se întâmple ceva. Şi de această dată s-au îmbrățișat, dar ieri 
aproape că s-au emoţionat, ca niște rude care nu s-au văzut de mult timp...Astăzi 
s-au îmbrăţişat ca şi când ar fi spus "Toţi pentru unul şi unul pentru toți!". 


Azi am văzut mai bine extratereștrii, dar sufletul s-a luptat imediat cu 
şarpele, nu a aşteptat şi nu reușea să-l elimine... Atunci am coborât ecranul cu ceea 
ce s-a întâmplat în mod real și a apărut o scenă de când eu eram mică şi 
extratereștrii gri m-au închis într-un sarcofag, după ce m-au blocat cu nişte curele, 
iar degetele lor mă atingeau peste tot iar eu nu mai respiram...m-a apucat panica, 
dar m-am liniștit. 

Mi se învârtea capul. Nu reuşesc să gestionez situația. Totul se 
învârte... Mulţumesc pentru încurajare...Nu, nu las garda jos. Doar ce am ridicat-o! 
Să-mi spuneţi dacă greşesc ceva. 


20/06/2009 20.47 

De Crăciun, în 2005, m-am dus la Londra, eu şi fiicele mele, acasă la sora 
mea... Cred că s-a întâmplat ceva atunci. Îmi amintesc o figură întunecată în 
întunericul nopții, îmbrăcată cu o mantie lungă. Îmi amintesc că sora mea mi-a 
spus că s-a ridicat din pat, crezând că eu m-am dus la bucătărie pe întuneric... 

Îmi amintesc când eu şi sora mea dormeam împreună...Ea s-a trezit tristă şi 
mi-a povestit că simţea nevoia să plângă... Visase că născuse şi că acele hiene cu 
ochii mari erau peste ea...Eu i-am spus că nu are rost să plângă din cauza unui 
coşmar, pentru că nu s-a întâmplat în realitate. "Te afli în pat." i-am spus eu, dar ea 
mi-a zis "Nu, nu era un vis...". Mă tem că a fost un vis foarte real, ca cel pe care 
l-am avut eu cu soldaţii, dar m-am trezit în pat, deci... 

Când i-am dat vestea pe Skype, am văzut că ochii săi s-au mișcat pentru a 
privi ceva ce s-a întâmplat în realitate, asta s-a întâmplat cu puţin timp înainte să 
înceapă să plângă, apoi a căutat o cale de ieşire...nu-şi putea permite să 
pice...A colo, la Londra, s-a aflat în grija unui psiholog timp îndelungat, după care a 
făcut multă reflexoterapie pentru durerea de spate. A fost atât de depresivă, iar 
acum parcă este anesteziată împotriva emoţiilor... 

Îmi lipseşte foarte mult sora mea! Odată eram ceva unic, dar ştiu că nu va 
mai fi niciodată aşa...Aceşti idioţi mi-au luat toate persoanele la care ţineam, 
pentru care aş fi făcut orice, iar când nu eram încă informată (din punct de vedere 
al conştientizării), priveam lumea din jurul meu, în timp ce depresia galopa, și mă 
întrebam, fără să ştiu, de ce aceştia vor să ne ia tot. 

Dar eu mă am pe mine, sufletul nu mi-l vor lua...Acum știu că trebuie să 
lupt, pentru că nu mai este atât de sigur. Este clar că sufletul meu stătea liniștit 
pentru că era sigur că nu vor reuși, în ciuda a tot ce încercau să facă...Nu vreau să 
mă mai las luată din nou. Vă rog să-mi spuneţi ce mi-au făcut, pentru că nu mi-a 
mai venit cilul în ianuarie şi în ebruarie. lar o să mă pună să nasc? 


20/06/2009 21.15 


Uitam să vă spun un lucru, care nu ştiu dacă este important, însă este aşa 
cum aţi spus dumneavoastră. Inconştientul îmi trimite toate amintirile, care atunci 
când s-au petrecut păreau neimportante, însă care, în realitate, sunt foarte 
importante, pentru că sunt înregistrate. 

În 2003, cu câteva zile înainte să se nască fiica mea, am mers la ginecolog, 
pentru controlul de rutină și medicul m-a întrebat "Data trecută ați născut prin 
cezariană?". Eu i-am răspuns "Nu, am născut normal." El s-a întors cu scaunul 
către asistentă, a chemat-o și i-a spus "Ia uită-te şi tu! Aceasta pare a fi tăietura de 
la o naştere prin cezariană". Asistenta a rămas fără replică, dar el a adăugat "Poate 
este o pată de graviditate, dar eu nu am mai văzut o pată care să arate aşa.". Dar nu 
era convins de asta, deoarece continua să privească această cicatrice. 

Astăzi eu nu mai văd nimic, dar atunci mai aveam un pic şi năşteam şi 
aveam pielea foarte întinsă... Înseamnă ceva? Dvs. îmi spuneţi mereu că timpul este 
de partea noastră, dar ce înseamnă că Pământul se apropie de sfârșit? Poate că nu 
credeți, dar lucrul care mă doare cel mai mult este faptul că nu mi-au lăsat amintiri 
clare, ca să pot plânge şi să mă descarc odată pentru totdeauna. Și nu mi-au lăsat 
nici măcar un umăr pe care să pot plânge...totul este un deșert. Ei speră să mă ia 
din nou... Aceasta nu a fost viaţă pentru mine. 

Urmez un curs de Cabala pe internet, pentru că vreau să evoluez, ca să nu 
mai revin pe această planetă ca să învăţ. Cel mai comic este faptul că am mai adus 
cu mine alte două persoane ca să sufere şi ele pe Pământ. Am recitit emailul. Plâng 
de sare cămașa de pe mine. Măcar dvs. citiți... 


20/06/2009 21.32 

Acest vis este din 23 decembrie 2008. Îmi amintesc data pentru că în acea 
noapte a murit o mătușă de-a soţului meu. Mă aflam într-o piață și am intrat în 
această casă, coborând câteva trepte, ca şi când aş fi în intrat într-un demisol. Era o 
cameră în care se aflau două chestii urâte, pe care eu le-am confundat cu două 
vecine de-ale mele (pentru că ele chiar sunt urâte), dar în realitate erau ei... în fața 
mea erau extratereștrii gri, iar la o masă stătea un băiat pe care eu l-am confundat 
cu un înger, pentru că era blond-arămiu și purta nişte blugi. 

A deschis o valiză şi mi-a spus "Vino să vezi!". În valiză erau tacâmuri de 
argint, printre care şi o lingură mai mare decât celelalte şi ştiu că mi-a făcut 
ceva...Apoi a scos nişte fotografii cu sora mea, cu tatăl meu și cu fratele meu, când 
frații mei erau mici şi eu l-am întrebat dacă poate să-mi dea mie acele fotografii, 
pentru că eu nu le aveam. El mi-a zâmbit şi mi-a spus că nu sunt ale noastre şi 
atunci l-am întrebat dacă pot avea niște copii iar el mi-a spus că va face nişte copii 
la aceste poze. Apoi a plecat pe o alee care se pierdea în lumina albă... 

Înseamnă ceva? Este bine să vă povestesc aceste vise? Când am avut acest 
vis nu ştiam încă nimic despre interferenţele extraterestre... 


21/06/2009 22.07 

Vă spun acest lucru prin intermediul emailului pentru că altfel nu aş avea 
curaj. De mai mult timp nu-mi dă pace această chestie. Poate că sunt eu paranoică, 
dar dacă e așa e și mai bine. În perioada în care priveam conferințele dvs., când nu 
făcusem încă nici măcar TAV-ul, dar când deja îmi dădusem seama că sunt în 
mijlocul acestei probleme..., îmi amintesc că înainte să dorm mă gândeam "Te rog, 
suflet al meu, rămâi cu mine! Sunt obosită. Ajută-mă te rog! Nu te mai lăsa prins!". 

În una din acele nopţi l-am visat pe șarpe. Era foarte furios, mă lua de umeri 
şi mă scutura, iar eu stăteam de parcă nu aș fi avut muşchi, pentru că nu 
reacționam. Vedeam totul printr-un filtru roşu. Apoi m-a violat. lar eu am 
spus...Gata! Ajunge! Şi mă simţeam distrusă. Mă durea. lar când m-am trezit tot 
mă durea exact acolo şi urlam... Ajunge! Ajunge! 

Ce s-a întâmplat? Ceva ce eu nu știam ce este, dar pe care creierul meu a 
interpretat-o ca fiind o violenţă carnală? Sau nu s-a întâmplat nimic și era doar un 
coşmar datorat stresului de moment? Vai, îmi este atât de ruşine să vorbesc despre 
lucrurile astea...Nu are niciun sens... Voi putea avea după aceea o viaţă normală? 
Depresia va dispărea? 


25/06/2009 11.32 

Am făcut SIMBAD-ul conform indicaţiilor dvs. Am invitat înăuntru sufletul, 
mintea şi spiritul, am coborât ecranul și ne-am uitat la creierul meu. Era acolo un 
punctuleţ luminos care mergea în toate direcțiile şi un şarpe care se afla la baza 
creierului și care se învârtea în spirală. l-am eliminat greu, pentru că încercau să 
fugă...În timp ce făceam asta simţeam o undă care se propaga din ceafa mea. Am 
procedat corect? 

Am încercat încă o dată să eliminăm extratereștrii... A fost obositor şi nu ştiu 
dacă am reuşit. leşeau de peste tot. Oricum, în timp ce făceam asta simţeam cum 
această undă se propagă din capul meu...Nu ştiu dacă am procedat corect. Totul era 
foarte complicat şi confuz. Era o luptă care nu are de motiv să fie invidioasă pe 
luptele lui Harry Potter... Spuneţi-mi, trebuie să repet totul? Când ne vedem pe 
Skype pentru ancore? Pe curând! 


25/06/2009 17.58 

Am citit emailul de la dvs. şi mesajul de pe Skype. Ok! Rămâne pentru 
mâine după-amiază! Sigur că îmi este un pic frică dacă mi-aţi spus că trebuie să se 
întoarcă. Aş fi preferat să fiți şi dvs. ca să mă ţineţi de mână şi să-mi spuneți ce să 
fac, dar trebuie să-mi fac curaj...Îmi voi vinde scump pielea! 


25/06/2009 23.09 


Îmi este un pic frică, dar de-acum este un sentiment pe care îl simt în fiecare 
noapte. Stau şi aştept să vină acea zi. Să sperăm că va ieşi bine. Numai mie îmi 
este atât de frică sau li se întâmplă tuturor? Mai devreme fiica mea cea mică m-a 
întrebat de ce Dumnezeu a creat visele urâte... I-am spus că Dumnezeu a creat doar 
visele şi când "visele" sunt foarte urâte, atunci nu mai sunt vise, pentru că ceea ce 
vede se întâmplă cu adevărat iar ea trebuie să urle foarte tare şi să se apere, pentru 
că astfel se întoarce acasă... 

Mi-a spus "Trebuie să urlu chiar dacă tu sau Francesca vreți să mă băgați 
într-o cutie?" I-am spus că acelea nu suntem noi, mama sa şi sora sa, pentru că noi 
nu i-am face niciodată vreun rău..." Chiar dacă ți se pare că suntem noi, urlă dacă 
ceea ce îţi fac te sperie...astfel te întorci la mine.". Mi-a spus "Eu ştiu că atunci 
când visele sunt urâte nu sunt vise, ci se întâmplă cu adevărat.”. Am întrebat-o 
"Cum îţi dai seama?". Mi-a răspuns "Pentru că eu pot gândi (în acele vise).". 

În septembrie 2008 am plecat 5 zile la Prato, la o firmă care vindea produse 
pentru coafori. Ea dormea cu soacra mea, iar într-o zi mi-a telefonat ca să-mi 
povestească un vis în care eu eram rea. Din păcate, în acea perioadă credeam că 
este vorba doar despre un vis şi am încercat să minimalizeze toată povestea...Când 
m-am întors acasă mi-am dat seama că lipsea o bluză pe care doar ce i-o 
cumpărasem, pe care nu am mai găsit-o niciodată. 

Am vorbit iarăși la telefon cu mama mea (pe care nu am văzut-o de 30 de 
ani). Iarăşi i-am spus să privească videoclipurile dvs. de pe Youtube. Mi-a povestit 
că a avut un vis în care mătușa sa moartă îi spunea să nu mă asculte, pentru că mă 
trimitea bunica să o spionez. A încheiat spunându-mi că sunt cel mai scârbos lucru 
pe care l-a purtat în interiorul său, că sunt un monstru, că trebuie să o las în pace, 
pentru că ea este cea mai bună dintre toți..."Sper să ajungi să scuipi sânge pentru 
ceea ce mi-aţi făcut cu toţii. Diavolilor!"...(sic!)... 


26/06/2009 10.56 

În noaptea asta s-a întâmplat ceva. Încercam să stau trează, cu toate acestea 
mi-am dat seama la un moment dat că eram trează, dar într-o stare alterată de 
conștiință. O parte din mine mi-a spus că a venit momentul...M-am aşezat în pat şi 
am privit spre hol, pentru că ştiu că de acolo vin (bineînţeles, acela este traseul lor 
preferat). 

Nu ştiu sigur dacă l-am văzut pe şarpe, poate că da, poate că avea o mantie. 
Am vorbit mental şi am spus "Nu! Eu nu merg cu voi. Plecaţi! Eu nu voi mai 
merge niciodată cu voi. Nu voi obosi niciodată! Vă pierdeţi timpul cu mine. 
Plecați!" Eu dorm pe întuneric, dar în cameră era o lumină și ei nu s-au apropiat. 
Cred că au rămas în hol. Apoi îmi amintesc că mi-am învelit şi nu știu dacă s-a 
întâmplat altceva. 


Stiu că în această dimineaţă mi se părea că este amintirea unui vis, dar știu 
că am trăit asta cu adevărat... Eu nu eram singură. Toată viaţa ne-au făcut să 
credem că suntem doar nişte fiinţe fără nicio importantă, că viaţa noastră nu are 
sens, că suntem doar nişte puncte în univers. 

Noi suntem altceva. Nu este adevărat că suntem singuri. Suntem cu toții 
interconectați, chiar dacă lumea suferă datorită faptului că ignoră acest adevăr. 
Rasa umană a fost boicotată. Ei nu vor ca rasa umană să evolueze, dar nu pot opri 
fluxul de conştiință...Sufletele sunt toate conectate...Frica şi impotenţa cu care ne- 
au hrănit mereu se va sfârşi. Nu mai vreau să mă simt ca un rahat, aşa cum dorea 
Luxul. Niciodată! Viaţa mea are importanţă și acest joc pe care-l jucau cu mine s-a 
terminat! Voi lupta mereu! Mulţumesc!...Eu vă mulţumesc! 


29/06/2009 11.05 

Vineri seară am rugat-o pe partea sufletească să mă ierte. l-am cerut iertare 
pentru că nu am ascultat-o atâţia ani şi i-am promis că am să o fac mereu să se 
simtă bine cu mine... Am rugat-o să-mi mai dea o şansă... Ea mă ascultă, însă eu, în 
toți aceşti ani, nu am făcut nimic pentru a o ajuta. Ea a fost cea care m-a condus 
până aici, pentru că a insistat să-și pretindă locul care i se cuvine... Ea mereu își 
face simțită prezenţa, emite o vibraţie şi atunci înţeleg că mă ascultă. Am rugat-o 
să nu mă abandoneze, să facă miracolul... 

I-am vorbit despre şarpe. I-am spus "Nu vrei să te mai întorci în el, nu-i aşa? 
Ştii doar ce crede el. În el nu este armonie. vrea doar să se războiască, să distrugă, 
că cucerească...El, măreţul, maiestosul, cuceritorul...Nici măcar nu suportă ideea că 
s-ar putea să nu câştige...El, cu solzii lui verde-maronii..."Ea a început să vibreze și 
un fior mi-a străbătut tot spatele. Din când în când o simţeam noaptea cum 
vibrează, ca dinamul unei biciclete care începe să funcţioneze. 

Uneori mi se părea că văd nişte chestii luminoase prin cameră şi mă 
gândeam "Fă miracolul!" iar ea vibra, se punea în funcţiune. Trebuie să-i explic 
totul cu emoție...leri noapte am mers la culcare plină de durere si arzând, pentru că 
am fost la plajă...Nu ştiu dacă s-a întâmplat ceva, pentru că eram distrusă... 

Mi-am amintit că odată, când eram la plajă, pe când aveam 26 de ani, am 
început să urlu noaptea şi cumnata mea mi-a spus că în somn spuneam "Îmi 
găuresc capul!". M-a durut capul foarte tare, multe zile de la acel vis și un blocaj în 
partea de sus a spatelui...Ultima dată când m-aţi pus să-mi amintesc cilindrele, am 
înțeles ce doreați să verificaţi. Voiați să știți dacă sunt o copie. Din acest motiv 
eram reticentă în a răspunde... Îmi era frică, dar vreau să ştiu adevărul... Sunt o 
copie? Aţi reuşit să înțelegeți asta în această după-amiază. Trebuie să-mi spuneți! 
Sunt o copie? 


29/06/2009 17.58 


Mă scuzați dacă am sunat de prea multe ori. Poate că am greşit și 
orarul... Aveţi şi dvs. o viaţă de trăit! Pe curând! 


30/06/2009 22.57 

Îmi pare foarte rău când nu reușesc să vorbesc cu dvs. Am fost afară toată 
ziua şi când am revenit în casă eram terminată. Ieri noapte vorbeam cu o prietenă 
de-a mea, care are 3 fete şi mi-a spus că cea mijlocie, de 10 ani are vise ciudate, cu 
lume în jurul patului său, ea o strigă pe mama, dar mama nu răspunde, însă mi-a 
spus că ea nu are ceea ce am eu. Visează că naște și chiar o doare şi burta. Mi-a 
spus că-i făcea plăcere să mă asculte şi poate că se va informa şi ea, dar îi este frică 
să ştie. Eu încă nu spusesem nimic nimănui, dar ea mi-a zis "De ce mi-ai spus 
mie?" 

Azi m-am dus la Oristano pentru a vorbi cu colega mea de serviciu şi a 
apărut acest subiect. Mi-a spus că visează că zboară şi vede totul de sus, că visează 
că naşte, că visează o vrăjitoare blondă şi înaltă, că sunt persoane lângă patul ei şi 
imaginea unei seringi. Mi-a spus că mereu a vrut să vorbească despre asta cu 
cineva, dar nu ştia cu cine şi ce să spună. Mi-au spus că ea și copiii săi au 0 Rh -... 
I-am spus să facă TAV-ul, pe care ştiu că îl va face. Mi-a mulţumit pentru că i-am 
spus aceste lucruri și a zis că acum a înțeles multe dintre lucrurile care i s-au 
întâmplat. 

Mi-a spus că ea şi-a cumpărat o carte despre OZN-uri, de Pinotti, în care 
acesta spunea că extratereștrii sunt buni cu noi, pentru că explodează bombele 
atomice. l-am spus "Aruncă cartea aceea! Este un rahat! Mergi pe Youtube şi 
priveşte ce spune Corrado Malanga..." Mi-a pus foarte multe întrebări. Parcă era 
fiica mea de 14 ani... 

Când mă aflam în autobuz reflectam și am înţeles că eu nu mă iubesc pe 
mine, nu aşa cum ar trebui să o fac. Nu ştiu dacă dau importanță vieții mele și nu 
înțeleg de ce. Mă simt singură şi uneori am impresia că sunt un personaj secundar 
în viața mea, nu protagonista principală. Nu este bine aşa. Unde greşesc? 


30/06/2009 23.08 
Şi dacă m-au luat din nou şi eu nu mi-am dat seama? Ne auzim mâine? 


30/06/2009 23.53 

Noaptea sunt atât de speriată pentru fetele mele, încât le pun să doarmă cu 
mine. Una în pătuţul său şi cealaltă cu mine și cu soţul meu în pat. Aştept mereu ca 
el să adoarmă și apoi o chem pe fata mea cea mare lângă noi. Pentru că altfel el 
spune că o distrug... Trebuie să vorbim şi pe ascuns despre anumite subiecte, 
pentru că el a decis că nu este adevărat, deci pe lângă ceea ce trăiesc, trebuie să 
suport şi batjocura sa... Sigur că mi-aş dori să mă ia în serios, dar noi discutăm 


numai despre organizarea şi administrarea casei "Ai plătit factura? Du-te şi fă 
cumpărături! Dă-mi sarea!". 

În 2005 nu mai puteam suporta atâta indiferenţă şi am cerut să ne separăm, 
chiar dacă trăim împreună. Pe fata cea mare am născut-o la 21 de ani...Nu ştiu cum 
am reuşit să stau singură în toți aceşti ani, m-am trezit fără prieteni și prietene, fără 
să mai pot să ies, fără să mai pot să merg la facultate, pentru că el nu dorea ca eu să 
mă duc. Eu nu ştiu de ce am lăsat cheile vieții mele în mâinile altora. Cum am 
putut să permit aşa ceva? Am fost atât de supărată pe mine, deoarece credeam cu 
adevărat că merit să fiu tratată aşa. De ce nu am avut niciodată un pic de respect de 
sine? Bineînţeles, ar fi fost mai bine dacă aş fi avut nişte părinți care să fie 
prezenţi...cu un îndrumar care să-ţi sugereze să faci lucrurile în mod corect? Cum 
este posibil să stăm singuri ? 

Din fericire, în curând voi reîncepe să muncesc, pentru că este urât să stai în 
casă şi să te simţi "defect". Îmi pare rău! Ştiu că nu ar trebui să spun aceste lucruri, 
care nu au legătură cu ceea ce facem noi împreună. Am înţeles care sunt regulile, 
dar dvs. mă ascultați și îmi daţi atenţie, iar acest lucru este nou pentru mine. Poate 
că eu sunt prea fericită de acest lucru şi nu ştiu să gestionez acest lucru. Finalul 
transmisiei! Noapte buna! ...Încercaţi să trăiţi cât mai mult! 


01/07/2009 23.19 

De fiecare dată când vorbesc cu dvs. îmi dau seama că după aceea umblu 
prin casă zâmbind...Este nevoie de atât de puţin pentru a face fericită o ființă 
umană... Am refăcut SIMBD-ul. Aţi avut dreptate! De această dată m-am 
concentrat foarte uşor. Eu credeam că este nevoie de exercițiu pentru a ajunge la 
acest gen de concentrare... Am invitat sufletul, mintea şi spiritul. Erau 3 sfere: 
albastră, albă şi portocalie, dar nu s-au aşezat, ci s-au pus în jurul capului meu, 
toate trei unite. În ecranul extratereştrilor eliminaţi erau şarpele şi luxul sau cel gri? 
Doar doi. 

După aceea am întrebat sufletul cum se simte şi mi-a spus că este liniștit. 
I-am spus să privească de sus în capul meu şi coloana mea vertebrală şi să elimine 
de acolo toate microcipurile pe care le găseşte şi tot ce nu trebuie să fie acolo. Nu 
m-am mai simţit atât de bine niciodată. Nişte unde violet se propagau în capul meu 
şi în coloana mea vertebrală, nişte unde regenerante şi purificatoare. Am rămas 
acolo mai mult decât era necesar, fără să mă grăbesc, fără întreruperi, doar în pace 
şi armonie. Niciun zgomot, numai eu, numai noi, doar totul... Nu voi putea 
niciodată să vă mulţumesc îndeajuns! 


02/07/2009 1.06 
Tot ce se află în afara noastră este fals, sunt doar produse inutile ale timpului 
nostru, ale societăţii noastre. Singura realitate existentă este în interiorul nostru. 


Restul este doar o minciună pentru a te împiedica să înţelegi cine eşti...Suntem atât 
de preocupați să facem pe sclavii, să ne facem griji pentru creditele de la bancă, de 
statutul social la care vrem să ajungem şi de alte multe rahaturi...fiecare detaliu 
este studiat minuţios pentru a te împiedica să te gândești la ceea ce este cel mai 
important, totul pentru a te împiedica să te gândești la adevăr, care îţi urlă "Nu ești 
liber!". Iată de ce lumea este nedreaptă, iată de ce toate marile probleme ale 
umanităţii nu au fost încă rezolvate. "Marele proiect" poate funcționa doar dacă 
fiinţele umane trăiesc într-o condiţie de supunere și precaritate, neputând astfel să- 
şi descopere potenţialul. Dacă lucrurile ar fi stat aşa, fiinţele umane ar fi rezolvat 
totul, nu ar mai fi obligate să-şi facă griji pentru ziua de mâine, bunăstarea ar fi 
generală, toți ar avea de toate... 

În această situaţie, singura preocupare ar fi să te cunoşti pe tine însuţi, adică 
să evoluezi, și acest lucru ar avansa cu viteza luminii. Din acest motiv şi la şcoală 
te fac să-ți pierzi timpul cu lucruri care nu-ți folosesc la nimic, care îți îngroapă 
starea de spirit şi unde nimeni nu-ți explică cum eşti făcut, ce ești şi de ce te afli 
aici... Lotul face parte din marele proiect "Toţi trebuie să fie proşti și mulțumiți”. 


02/07/2009 1.31 

Mi-am dat seama că partea sufletească este ca o fetiţă, nu cunoaşte lumea, 
dar ca toţi copiii, absoarbe totul ca un burete şi este suficient să-i explici lucrurile 
şi ea înțelege imediat... Mi-am amintit de mine când eram mică. Atunci când mama 
pleca pe undeva cu treburi, mă ducea să stau pe la mătuși, la unchi sau la 
bunici... Însă mereu îmi luam cu mine aceeaşi pernă, pe care o căram cu mine peste 
tot. Cel puţin, perna era un lucru constant în viaţa mea. 

Odată o mătușă a ascuns-o, pentru că, după părerea ei, "trebuia să mă 
obişnuiesc cu toate situațiile”. Noaptea nu dormeam, dar apoi a venit tata și mi-a 
spus "Dormi, pentru că este târziu." iar eu i-am răspuns "Stau nemișcată în pat. Aşa 
se doarme?" "Nu! trebuie să închizi ochii." "Îi închid aşa cum face păpuşa?" "Da. Îi 
închizi aşa cum face păpuşa." şi atunci am înţeles ce înseamnă să dormi... Să am 
grijă de ea (se referă la suflet - n.t.) e ca şi când i-aş explica acelei fetiţe de atunci 
cum stau lucrurile și mă înduioşează mult când ea îmi explică cum stau lucrurile. 
Am impresia că şi ea se îngrijește de acea fetiţă de atunci şi nimeni nu m-a făcut 
vreodată să mă simt atât de bine, atât de protejată...Mulţumesc! 


02/07/2009 1.46 

Când eram mică şi mergeam la grădiniță cu sora mea, pe când mama noastră 
deja plecase, voiam să mă duc să alerg și să mă joc cu ceilalți copii, dar nu puteam 
pentru că nu puteam să dau drumul la mâna surorii mele. Cum mă îndepărtam un 
pic, ea plângea şi urla pentru că "îi era teama că voi pleca şi eu pentru totdeauna, la 


fel cum a făcut mama noastră". Până la urmă eu am rămas şi am încercat să exist 
cumva...dar ea a plecat. 


02/07/2009 11.26 

Mi-am amintit ce vroiam să vă spun ieri după-amiază, când ne-am auzit pe 
Skype...În seara în care am făcut SIMBAD-ul, prima dată când am încercat să 
elimin microcipurile, în acea noapte am simţit în acele puncte din cap şi de pe 
coloană o presiune uşoară. M-am gândit "Ăştia încearcă să mă localizeze şi să vadă 
dacă am provocat pagube". 

Îmi amintesc că le-am spus "Nu mai puteţi. Eu sunt mai puternică." Îmi 
amintesc că am perceput în capul meu "Te vom găsi!"...şi le-am răspuns "Vă 
aştept!". Nu am mai auzit nimic. Nu le voi mai permite să mă amenințe, să mă 
sperie sau să mă șantajeze...Voi face ce am de făcut şi nu mă voi răzgândi, nici în 
cazul meu, nici când vine vorba de fiicele mele. Am trăit în frică toată viaţa, dar 
asta nu e viaţă. M-am săturat să-mi fie frică! Prefer mai bine să mor decât să revin 
în mâinile lor. Vom folosi acel lucru care se numește liber arbitru cu orice preţ. 
Totul pentru tot iar ei se vor duce la naiba, fie că vor sau nu. 


02/07/2009 19.53 

Mi-aţi spus că dacă am făcut bine SIMBAD-ul militarii nu mă mai pot 
localiza pentru că mă aflu într-un alt spaţio-timp și ei nu mai au coordonatele 
pentru a mă localiza, pentru că am topit microcipurile. Dar dacă şi fiica mea are 
microcipuri ? Este suficient să o localizeze pe ea, că mă localizează şi pe mine, 
nu-i aşa ? Trebuie să fac iarăși SIMBAD-ul şi să elimin toți extratereștrii, nu-i aşa? 


03/07/2009 9.57 

În această noapte iarăşi au venit...Înainte să mă culc am făcut SIMBAD-ul și 
am încercat să elimin toţi extratereștrii. Bineînţeles, față de primele SIMBAD-uri, 
în care partea sufletească reușea să emită raze luminoase foarte greu, acum 
lucrurile s-au schimbat. Partea sufletească emite fără efort unda, pe care o simt 
cum trece și prin mine, eliminându-i imediat. 

În orice caz, când m-am culcat eram liniştită, luasem decizia să îmi permit să 
adorm, pentru că eram prea obosită şi ştiam că ea (partea sufletească - n.t.) oricum 
veghea. Când m-am trezit în miez de noapte ştiam că ei sunt acolo, era şi lumina cu 
mine și eu mă simţeam foarte bine. Pe ea (partea sufletească - n.t.) am simtit-o 
lipită de mine ca o mănușă şi am simţit că vibrează la o anumită frecvenţă şi i-am 
spus "Ce frumos este să te simt!". 

Apoi am privit lângă patul meu şi mi s-a părut că-l văd pe unul mic, 
îmbrăcat într-o rasă. Avea fața neagră şi se vedeau doar niște punctuleţe în locul 
ochilor. Lângă acesta era altul mai înalt și mai robust, poate un militar, dar avea 


ochii închişi. Se vedea doar o fisură, ca şi când pleoapele i-ar fi fost prea grele ca 
să stea deschise. Nu m-am ridicat şi nu m-am deranjat. Mă simţeam prea bine. 
Eram "noi". Ştiam că le sunt superioară, iar superioritatea mea față ei era atât de 
evidentă încât o puteai tăia felii. Am perceput în capul meu vocea nazală a 
micuțului. M-a ameninţat! Sinceră să fiu nu-mi amintesc conținutul amenințării. 
Poate că a spus că trebuie să încetez, pentru că altfel...Eu nici măcar nu-l ascultam. 
Am înţeles că nu aveau ce să-mi facă...Mi s-au părut atât de neînsemnaţi...Era ca şi 
când un şoarece încerca să-i dea ordine unei fiinţe umane. Erau ridicoli... 

Atunci a privit-o pe fiica mea de 14 ani şi a spus "Atunci o iau pe ea." ca şi 
când eu mă aflam acolo ca să negociez cu ei. Am spus "Nu!" şi am emis o undă 
luminoasă, sau un fulger, sau alt tip de lumină şi ei s-au dezintegrat. După aceea 
am dormit un pic şi m-am trezit iarăşi după o oră. Aveam pe faţă un zâmbet mare, 
ca atunci când sunt fericită, și mi-am spus "Eu mă iubesc pe mine!". Și eram 
fericită...Concertul este o idee foarte bună! Distracţie plăcută! 


04/07/2009 2.18 

Iar am una dintre acele nopți...În acest moment chiar nu reușesc să adorm. 
Poate că este un moment de descurajare, chiar dacă ieri eram fericită. Bineînţeles, 
nu ar fi rău dacă o rudă din casă m-ar asculta şi m-ar crede... Până la urmă nu este 
atât de absurd. Poate că aş putea să vă povestesc despre atunci când eram în 
leagănul meu, în camera părinților mei, când peretele s-a făcut alb. Eu, fiind mică, 
am strigat după mama, dar ea nu venea. Plângeam şi m-am tras într-un colţ al 
leagănului, în locul cel mai îndepărtat faţă de cel îmbrăcat în rasă, care se apropia 
şi care m-a luat de acolo...Am crescut cu ei, care nu au nimic uman. 

Sunt singură în casă. Nu este nimeni acasă. "Soţul" meu a ieșit în oraş ca de 
obicei iar eu trebuie să mă descurc singură cu ei. O să iau fete cu mine în pat. Așa 
voi face...Cum am reuşit să rămân atât de singură? De ce nu mai este nimeni? 
Unde au dispărut cu toții? Sunt o fiinţă umană. De ce nu este nimeni cu mine? 

Nu fac faţă în seara asta. Nu pot! Am încercat să fiu puternică, dar acum mor 
de frică şi sunt singură...cu ei, care poate vor veni... Ajutați-mă! 


04/07/2009 15.28 

Mă iertaţi pentru emailul din această noapte? Îmi rămâneţi oricum un prieten 
adevărat? Am fost invazivă la acea oră târzie... O fi vreun efect colateral al 
răpirilor? Bineînţeles că devin şi răpiți lpicioşi şi invazivi ca ei...Când se face 
noapte obscuritatea mă atacă și mă sufocă... 

Încerc să fiu puternică, dar nu mă simt mereu foarte bine. De multe ori sunt 
ca un copil şi aș vrea să vină mama sau tata...Dar într-o zi voi fi liberă, într-o zi voi 
fi eu, într-o zi lacrimile îmi vor fi şters toată durerea și toată suferinţa, într-o zi voi 
avea viața mea... Voi reuși într-o zi, nu-i aşa? 


05/07/2009 10.57 

În această noapte, înainte să adorm am făcut SIMBAD-ul şi am verificat care 
este situația în creier şi pe coloana vertebrală. Punctul luminos era în afara mea, 
dar tot lângă capul meu, așa cum ați spus dvs.. Poate că aștepta momentul potrivit 
pentru a reintra? Am încercat să-l elimin, chiar dacă era în afară...Acesta este cel 
mai viclean dintre toți, nu-i așa? 

În ultimele scrisori pe care le-am trimis eram un pic plângăcioasă. Trebuie să 
încetez! Eu sunt cea mai puternică. Punct! Uneori, în timpul zilei, mă tot gândesc 
cât de frumos este să fiu aşa cum sunt acum. Pentru prima dată în viaţa mea nu am 
dubii, ci doar certitudinea că nu mă voi mai întoarce niciodată înapoi, că vreau cu 
toată fiinţa mea ca această schimbare să aibă loc. Simt determinarea pe care o am şi 
simt că fac ceea ce este corect. 

Mai simt că este frumos să te laşi dus şi legănat în acest proces de 
schimbare...În definitiv lucrurile merg şi de la sine, trebuie doar să le laşi să se 
întâmple. Pentru prima dată nu trebuie să opun nicio rezistenţă. Cu toate că uneori 
îmi este frică, mă trezesc spunându-mi "Eu mă simt bine, eu devin eu, eu voi fi 
doar a mea.". Noaptea, când merg la culcare şi când răsfoiesc albumul cu figurile 
tuturor extratereștrilor care ar putea veni în vizită, astfel încât să le reamintesc 
minții și sufletului, astfel încât să nu se mai lase păcălite. După aceea, rog sufletul 
să le ajute pe fiicele mele, îi spun "Ele sunt încă tinere. Trebuie să le ajutăm și să le 
oferim un pic de timp, dar pentru moment trebuie să ne gândim la noi. Protejează- 
le!” 

A doua oară când acei nesimţiţi au venit, sufletul mi-a protejat fiica, deci 
funcționează... lar când s-a sfârşit tot (asta am uitat să vă spun în celălalt email), 
înainte să adorm din nou, sufletul mi-a vorbit în legătură cu fiicele mele şi mi-a 
spus "vor învăţa"... Noi ce facem? Când ne vedem sau ne auzim? 


05/07/2009 11.48 

În 2005 am rămas în casă timp de 6 luni...Viaţa mea era blocată, nu mai 
curgea, nu reușeam să mai fac nici lucrurile simple de zi cu zi. Totul mi se părea un 
efort prea mare, lucrurile îmi cădeau din mâini şi când se întâmpla asta plângeam, 
nu reușeam să pun ibricul pe foc, trebuia să fac un efort extraordinar pentru a face 
un lucru atât de simplu. Stăteam în camera mea, plângând, şi mă trezeam spunând 
"Terminaţi-o!" 

Vedeam că fiicele mele mă văd cum plâng şi nu am energie...Mă gândeam 
că le fac rău, pentru că mă vedeau în acea stare... Voiam să plec, să fug departe, să 
le las. Nu reuşeam să nu mă simt vinovată pentru modul în care le afectam. Îmi 
petreceam zile întregi gândindu-mă unde m-aş fi putut ascunde şi unde aş fi putut 
să plec...Cu puţin înainte să adorm îi simţeam cum vin, chiar dacă nu ştiam încă 


nimic. Ultimele mele gânduri erau "Ce vreţi? Vă rog, Lăsaţi-mă în pace! Scutiţi-mă! 
Nu vedeţi cât sunt de terminată? Plecaţi!" 

În timpul zilei ceream ajutor. Gândeam "Te rog, ajută-mă! Ce nu este ok la 
mine? De ce nu funcționez ? Nu mă faceţi să-mi abandonez fiicele! Nu vreau ca ele 
să trăiască ce am trăit eu! Vă rog, ajutaţi-mă! De ce mi se întâmplă mie asta? Ce 
am făcut rău?” 

Încet, încet, am încercat să mă pun pe picioare şi să mă arunc din nou în 
vâltoarea vieții. Am încercat să reîncep să ies la cumpărături şi să mai scot fetele 
pe afară... Când soţul meu îmi spunea să ies afară cu fetele, ca să le las să se joace 
în aer liber, mă închideam în cameră şi începeam să plâng. Nu voiam să fac asta. 
Am luptat cu toată forţa mea, cea care îmi mai rămăsese, pentru a nu mă scufunda 
şi îmi amintesc că atunci mi-am jurat mie însămi că nu voi mai permite niciodată 
să ajung atât de rău, că mai devreme sau mai târziu voi descoperi ce anume nu este 
în regulă, că voi elimina acel blocaj, chiar dacă mi-ar lua un pic de timp, dar până 
la urmă voi reuşi... 

Îmi amintesc că mă gândeam "veţi dispărea mai devreme sau mai târziu, dar 
veți dispărea"... Astăzi mi-au venit aceste chestii în minte, însa la momentul 
respectiv nu înţelegeam de ce îmi vin în minte și mă trezeam întrebându-mă "Dar 
oare cu cine vorbesc?". Într-un fel sunt optimistă, pentru că am vrut dintotdeauna 
să ies din această problemă şi acum sunt sigură că voi reuşi să ies. 


05/07/2009 13.04 

Pe Youtube este un clip video cu Biagio Antonacci "Quanto tempo e ancora" 
şi de fiecare dată când îl privesc mă apucă tremuratul, pentru că expresia lui Biagio 
Antonacci care apare în primele cadre ale videoclipurilor este identică cu cea 
folosită de extraterestrul şarpe, "identică"... Sărmanul Biagio... 


05/07/2009 19.22 

Astăzi este una dintre acele zile în care nu mă simt deloc o mamă bună... 
Uneori mai le cert pe fiicele mele pentru tot felul de tâmpenii... Este atât de dificil 
să rămâi calm... Știu că fiica mea cea mare se simte rău, chiar dacă încearcă să nu 
arate asta, dar ea suferă foarte mult din această cauză, pentru că trebuie să țină totul 
pentru ea şi are doar 14 ani şi cu siguranță nu era pregătită să înfrunte toate acestea. 

În plus şi eu sunt în rahat și nu ştiu cum s-o ajut şi uneori agravez lucrurile şi 
poate că ea așteaptă ca eu să o cert pentru ceva, ca să aibă o scuză pentru a putea 
plânge... Şi acum este deprimată. Nu vrea să iasă afară, nu vrea să vorbească cu 
nimeni, nu vrea să i se întâmple asta şi suferă... 


06/07/2009 8.55 


În această noapte s-a întâmplat ceva... Dormeam la margine când am simțit 
că cineva m-a apucat de umeri și a sărit pe mine... Într-o secundă eram conştientă 
şi m-am gândit "Sunt ei!", dar lumina nu era cu mine, iar eu am luptat cu corpul şi 
cu mintea. Nu reuşeam să mă mişc. Simţeam doar cum această chestie vrea să intre 
în mine prin stern iar eu încercam să mă eliberez. 

Spuneam mental "Nu, nu, nu! Nu vreau! Am spus că nu vreau!" şi spuneam 
asta tot mai tare. Probabil eram blocată de altceva. Parcă percepeam militarul de 
seara trecută, dar nu sunt sigură, pentru că era întuneric. Într-un final am reușit să 
deschid ochii şi am văzut lumina celularului pe care-l ţin deschis şi am avut 
impresia că nu i-am permis acelei chestii să intre în mine, dar nu sunt sigură...Ce 
era? Luxul, care încerca să reintre ? Știu că am luptat şi acum mă dor încheieturile, 
mai ales una dintre ele. 


07/07/2009 11.00 
Au venit militarii şi în această noapte...Ştiu că încercau să-mi facă ceva. Nu 
ştiu ce anume, dar ştiu că nu au reușit... 


08/07/2009 9.48 

Noaptea trecută....nu ştiu. Nu poate fi adevărat! Parcă aş fi în filme! Când m- 
am trezit în toiul nopții eram sigură că era adevărat, dar acum nu mai știu dacă a 
fost sau nu. Au venit tot militarii şi poate că m-au drogat. Îmi spuneau nişte chestii, 
printre care "Ne întâlnim din nou. Unde dispăruseşi?" 

M-au insultat, apoi mă loveau în frunte cu un fel de ventuză. Mă țineau de 
glezne. Simt un pic de durere la glezne. Îmi amintesc că mă gândeam" În curând 
totul se va termina! În curând se va termina totul !" Încercam să rezist și ştiu şi că 
au încercat să-mi facă ceva, dar nu au reușit. Cel puţin aceasta era senzaţia pe care 
am avut-o când m-am trezit, dar acum mi se pare totul atât de absurd. Poate că a 
fost doar un vis. Îmi spuneau "curvă"...Mă scuzaţi, nu vreau să vă răpesc din timp. 
Poate că a fost doar un vis... Verificaţi dumneavoastră ! Pe curând ! 


09/07/2009 6.11 

Ieri am reușit să fac SIMBAD-ul, dar foarte greu, pentru că fiica mea cea 
mică nu-mi dădea deloc pace. l-am cerut sufletului să-mi arate ce s-a 
întâmplat...Eram cu doi militari, întinsă pe o masă. Cel care se afla în dreapta mea 
mi-a spus "În sfârşit ne revedem! Unde dispăruseşi, curvo?". După aceea am văzut 
că avea o seringă...obişnuita seringă...Un alt militar era la picioarele patului, dar 
acolo era mai întuneric. Nu am văzut foarte bine. 

Mi-a prins gleznele şi mi-au desfăcut picioarele. Poate că m-a legat de 
glezne sau poate că cine ştie ce îmi făcea...Poate că nici nu vreau să mă gândesc la 
asta...Sper că este vorba doar despre o teamă de-a mea, dar că în realitate nu s-a 


întâmplat aşa...Şi era o lumină îndreptată spre fața mea. O folosea pentru a verifica 
starea microcipurilor şi pentru a le repara. Aşa mi-a spus sufletul. Şi, într-adevăr, 
m-au întors, pentru a le aranja şi pe cele de pe spate... Am rugat sufletul să le 
elimine din nou şi cred că am reuşit, pentru că în această noapte nu s-au mai 
întors... 

Seara trecută am avut impresia că aud o voce în ureche, ca şi când m-ar fi 
controlat...Acea voce spunea "Ceva nu funcționează..."... Sunt supărată pe mine 
pentru că în seara anterioară sosirii militarilor am refăcut SIMBAD-ul şi în timp ce 
îmi verificam creierul am văzut o lumină lângă urechea mea dreaptă. 

Am vrut să o elimin, dar eram obosită şi m-am gândit că pot să o fac mai 
târziu, însa am adormit... Militarul mi-a spus "Te vom găsi mereu! Este inutil!" 

Vă mulţumesc pentru că sunteți alături de mine! 


10/07/2009 0.35 

Eu am fost cea care şi-a trădat sufletul. El a venit aici pentru a face 
experiență cu mine, însă eu am trăit doar experiența nefericirii... Din acest motiv s-a 
lăsat luată de militari. Nu se simte bine cu mine...Poate că nu vrea să fie salvată. 
Mi-am trădat toate visele pe care le aveam când eram mică. Cel puţin avem visele 
mele, credeam că am iubire... 

Atâtea așteptări...însă eu nici măcar un viitor nu am. Am renunţat la tot, 
trăiesc în inima Sardiniei, departe de toți. Trece diligenţa o dată pe lună şi eu sunt 
singură...Cine este mai frustrat acum? Eu sau extraterestrul şarpe? Nu îmi mai este 
frică de ei, de-asta m-au luat...Nu mai stau de veghe, nu știu dacă eu sau partea 
sufletească. Ar trebui ca eu să mă iubesc pe mine şi nu ar trebui să conteze faptul 
că pentru soţul meu eu nu exist... 

Dumneavoastră sunteţi singurul care ştie ce se întâmplă în viața mea. Sunt 
făcută praf...El m-a renegat în toate modurile posibile în care poate fi renegată o 
persoană. Toată această lipsă de iubire a condus doar la creşterea dorinței de a muri 
în interiorul meu. Nu știu dacă merit să fiu salvată... Poate că şi eu vreau să stau 
departe de mine, să plec pentru totdeauna și să-i trimit pe toți la dracu... 

Lupt împotriva dorinţei de a muri, pentru că am două fiice şi ştiu că mama 
este importantă, dar până la urmă nu știu ce este aceea o mamă, nu știu dacă este 
ceva de mâncare sau altceva. Fie eu nu-mi amintesc, dar încerc să joc rolul mamei 
şi o fac greşit... Pentru că vreau să fiu iubită, ştiu că din acest motiv sunt aici, dar 
nu există niciun impuls de viaţă în mine. 


10/07/2009 7.06 

Ieri, după ce am expediat acel email am făcut SIMBAD-ul şi am urmat toate 
instrucțiunile noi... Mă simţeam foarte bine după aceea, am făcut pace cu mine 
însămi... Era nevoie de atât de puţin... Dumneavoastră știți că încă vreau să mă 


salvez pe mine? Sper că nu mă veţi scoate din acest program datorită emailurilor 
pe care vi le trimit. Mai devreme sau mai târziu mă voi ierta definitiv, mă voi 
organiza cu locul de muncă...Mai devreme sau mai târziu îi voi spune colocatarului 
meu că îmi schimb casa... 

Dvs. trebuie să-mi spuneţi mereu adevărul despre tot...exact aşa cum stau 
lucrurile...Uneori avem nevoie ca cineva să ne oblige să privim unde nu vrem să 
privim, dar după aceea te simți mult mai bine...Extraterestrul lăcustă lipseşte din 
peisajul final sau nu? Mi-am amintit cu ce era îmbrăcat atunci când eu mă aflam pe 
o masă şi îmi găurea capul... Avea o vizieră verticală şi purta un şort care avea pe el 
simbolul crucii roşii... 

Când m-a readus în patul meu, în casa de la mare, eu aveam cea mai urâtă 
cameră din apartament pentru că era un demisol fără fereastră şi i-a luat ceva timp 
ca să găsească ieşirea...îmi amintesc că a făcut un pic dezordine...Ştiți să-mi 
spuneţi ce mi-a făcut la cap? Nu mai vreau să nasc feții lor! Mi-a venit ciclul şi nu 
vreau ca peste vreo zece zile, când voi fi la ovulație, să vină să mă ia pentru a mă 
fecunda...Nu vreau să se întâmple iarăși. 

Ce trebuie să fac? Ajutaţi-mă să nu mai mă las iar luată...Sper că dvs. sunteți 
bine! Am înţeles că zilele astea ați fost foarte ocupat. Oricum, doar pentru a 
compensa un pic, având în vedere că dvs. ştiţi multe lucruri despre mine, ştiu și eu 
două lucruri despre viaţa dvs. privată... Sunteţi însurat şi vă plac pisicile... 


10/07/2009 7.14 

Uitam să vă spun că în această noapte nu m-a vizitat nimeni. Poate că 
sufletul și-a făcut bine treaba, arzând tot ce e era de la militari... Am visat zăpadă, 
foarte mulți fulgi albi de zăpadă care coborau uşor din cer şi acopereau tot 
peisajul...Spuneţi-mi care sunt următoarele lucruri pe care trebuie să le fac. Pe 
curând! 


10/07/2009 11.17 

Nu-mi răspundeţi pentru că aveţi prea multe pe cap sau pentru că eu, cumva, 
folosesc tonuri prea cordiale și vă enervez? Vreți să-mi daţi o lecţie? Poate că sunt 
un pic mai toantă și încă nu am înţeles cum trebuie să mă comport, dar gândul că 
aş putea în vreun fel să vă deranjez mă întristează... 

Trebuie să vă scriu doar când este vorba despre extratereștrii? Nu vă faceți 
griji, nu mă supăr, dar spuneți-mi dacă sunt niște reguli care trebuie să le urmez. 
Eu uneori vorbesc liber şi nu realizez că poate există nişte reguli exacte după care 
se gestionează totul. Poate că era mai bine aşa cum făceam săptămâna trecută, când 
scriam doar când veneau după mine în timpul nopții...Mă simt rușinată şi 
inadecvată...Poate că dvs. sunteţi doar obosit şi dezamăgit de mine? 


10/07/2009 19.50 

Am făcut SIMBAD-ul, am rugat sufletul să-mi arate în ecran ce s-a 
întâmplat atunci când ne-a luat extraterestrul lăcustă. Mi-a arătat scena pe ecran. 
Eu încercam să mă opun, dar mă durea capul și mă văitam. Atunci lăcusta a cedat 
şi s-a desprins. Am văzut cum ieşeau scântei din capul meu (iată de ce mi se părea 
o scenă dintr-o fierărie!). Sufletul s-a pus între mine şi lăcustă... 

Îmi imaginez eu chestiile astea sau așa se întâmplă în realitate? Mi-a spus că 
nu vrea să repete acea experienţă şi a eliminat extraterestrul lăcustă...Apoi am 
rugat-o să meargă în viitorul nostru pentru a vedea când se vor mai întoarce 
ceilalți. Mi-a arătat nişte chipuri umanoide neclare. Am întrebat-o dacă vrea să 
trăiască acea experienţă şi a spus că nu vrea... 

Am văzut cum acele chipuri dispar, împinse de o undă produsă de partea 
sufletească... Altceva nu trebuia să fac, nu-i așa? Sper să nu fi uitat nimic! Îmi cer 
scuze încă o dată pentru ieri. Vă promit că nu vă voi mai da bătăi de cap...Vă jur! 


13/07/2009 8.36 

Sâmbătă noapte am avut un vis. "Am visat" că în camera mea de zi era 
soacra mea şi eu o întrebam ce face. Dar după puţin timp mi-am dat seama că era 
foarte înaltă şi avea craniul alungit în spate și am spus "Tu nu ești soacra mea. Eu 
te văd incorect pentru că nu sunt conștientă de existenţa ta.". 

M-am trezit imediat. Poate că nu este nimic? Duminică noapte nu s-a 
întâmplat nimic, decât că am simțit partea sufletească că intră în funcțiune în 
timpul nopții, ca şi când ar fi fost un pericol...Sfârșit! 


14/07/2009 16.02 

Să facem rezumatul! 

Ieri noapte s-au întors la mine acasă. Mă aflam în sufragerie. Erau 2 chipuri. 
Unul credeam că este sora mea. Încercau să-mi facă o spălare de creier. Îmi 
vorbeau despre necesitatea de a scoate definitiv Luxul din viața mea, dar şi tot 
răul..."Nu poți continua aşa. Ai văzut ce ţi s-a întâmplat astăzi?", iar eu le-am 
răspuns "Da, astăzi chiar a fost greu...” 

"Noi suntem o tehnică diferită (diferită de a dumneavoastră vroiau să zică), 
dar rezolvăm lucrurile în mod definitiv. Şi putem să o luăm pe fiica ta. Eu simt că 
eu şi ea suntem la fel" spunea sora mea. M-am enervat şi am spus "Ce naiba spui?" 
şi pentru o secundă am văzut-o pe fiica mea întinsă pe o masă, dar şi eu eram 
întinsă pe una din apropiere. 

Cel din faţa mea îmi spunea "Te va durea un pic burta pentru că trebuie să te 
lovesc un pic, dar apoi eliminăm răul pentru totdeauna." şi am văzut degetele sale 
lungi cu degetul mare opozabil și am spus "Opriţi-vă! Trebuie să fac pipi!" (nu ştiu 
de ce, poate ca să trag de timp) şi m-am ridicat. Lângă masă era un scaun și am 


reușit să îl împing într-o parte, dar nu cu mâinile sau cu picioarele, şi am început să 
tip "Sunteţi voi! Sunteţi iar voi!!!". Dintr-odată, m-am trezit în patul meu cu fiica 
mea lângă mine. Eram speriată, dar conştientă că am fugit...Gata, nu prea mai pot 
să-mi răstoarne viaţa cu fundul în sus. Eu am numai de câştigat. Pot doar să mă 
ridic, nu să mă mai scufund...Pe curând! 


15/07/2009 9.42 

Şi în această noapte a fost ca celelalte...Vin, încearcă să mă zăpăcească, eu 
reușesc să-i recunosc şi mă trezesc imediat...Însă în această noapte eram foarte 
obosită şi am readormit la loc imediat. Nu mai ştiu ce s-a întâmplat. Știu doar că nu 
mi-au făcut nimic. 


15/07/2009 14.27 
Vreau să mă recuperez. Ştiu că o grămadă de persoane sunt pierdute... Vreau 
să-mi salvez fetele...Nu vreau ca vântul să fie cel care gândeşte în locul nostru. 


15/07/2009 15.04 

Nu mi s-a întâmplat niciodată să înving ceva sau pe cineva... Acum uneori 
îmi este frică, pentru că nu s-a întâmplat niciodată şi mă gândesc că poate aştept 
ceva care în cazul meu nu poate exista...Şi mă gândesc şi că poate am ajuns prea 
târziu...în locul corect, dar în momentul greşit... 

"Poate că e prea târziu pentru mine şi poate că au fost prea multe persoane 
înaintea mea...Dar dacă se vor sătura de mine şi s-ar întâmpla ca pentru mine să nu 
existe nicio posibilitate de eliberare, atunci ar trebui să mă pregătesc pentru ce este 
mai rău... Ar trebui să asist la spectacolul vieţii mele în care aceasta explodează... Ar 
trebui să le văd pe fiicele mele îndepărtându-se tot mai mult de mine pe zi ce 
trece.". Eu nu aş reuși să suport din nou vechea şi obișnuita poveste...Dar trebuie să 
trăiesc şi trebuie să fiu cu picioarele pe pământ şi să țin cont că există şi această 
posibilitate...Cred că sunt dezamăgită. Atâta timp am căutat apă în deşert, dar toată 
lumea ştie că dacă îţi este sete nu te duci să îți potolești setea în deșert... 

Dacă ar fi să nu reuşesc...Nu, eu nu-mi pot permite această opţiune! Nu pot 
să mă prăbuşesc! Nu aș putea să mai trăiesc nici măcar o zi cu această neplăcere şi 
nici nu vreau. 


16/07/2009 11.59 

Și dacă greşesc? Poate că mie mi se pare că ei nu-mi mi fac nimic...Dacă nu 
este aşa? Adevărul este de ce ceva vreme am reînceput să dorm, dar nu numai 
noaptea... Termin ce am de făcut şi apoi dorm și ziua şi noaptea, dorm tot timpul, 
pentru că simt nevoia să fac asta, pentru că sunt distrusă. 


Odată am visat că vorbeam cu dvs. şi spuneam "Dar dacă se întorc şi mă 
iau?", dar nu eraţi chiar dvs. şi atunci m-am speriat şi m-am trezit... 

Într-o seară m-am trezit nervoasă. Eram aşa de nervoasă încât aş fi aruncat 
casa în aer dacă aș fi putut. Credeţi că îmi fac griji degeaba? Poate că nu ar trebui 
să dau o importanţă prea mare anumitor senzaţii? 


16/07/2009 21.28 

Am încercat iarăşi să elimin Luxul în mod definitiv...În vizualizare era acea 
chestie luminoasă de lângă capul meu... Am vorbit cu sufletul şi i-am spus "O fac 
acum pentru totdeauna! 

Este atât de bine când Luxul nu este... Totul este atât de simplu și a trăi este 
atât de natural..." Am aruncat asupra lui multe fulgere, dar nu ştiu ce-mi poate oferi 
certitudinea că l-am eliminat complet... Am rugat sufletul să nu-l mai lase să 
intre...Dar mă simt foarte bine când fac SIMBAD-ul şi mi-am dat seama că uneori 
fac SIMBAD-ul în mod inconștient...Și mă simt bine şi când îmi scrieţi vreun 
email de încurajare, cum a fost cel de astăzi. Este suficientă o vorbă bună şi 
dizarmonia dispare... şi tot universul iarăși este de acord cu mine. Ciao! 


18/07/2009 20.31 

Eu chiar mă simt bine, însă fiica mea este depresivă...A umblat în celularul 
tatălui său şi a descoperit că acesta are o amantă...ŞI ca să fie totul complet, el mi-a 
spus "Ce vrei? Tu îi ai pe extratereștrii tăi, dar din câte se pare nici măcar ei nu te 
suportă, având în vedere că te aduc mereu înapoi!" 

Eu mă simt bine, fac progrese...Să trăiesc şi să-mi fac planuri pentru mine 
este o senzație nouă...Mă simt bine, în ciuda a tot ce se întâmplă. Dorm toată ziua 
şi toată noaptea...În această după-amiază Luxul a încercat să reintre de cel puţin 5 
sau 6 ori. De-acum recunosc acea senzație de tăiere a respirației din stern, dar 
sufletul i-a tras de fiecare dată un şut în fund. Într-o zi o să-l gonesc definitiv...Jur! 

Este ciudat, dar eu sunt fericită, pentru că nu-mi este frică de nimic, pentru 
că ştiu că pot înfrunta totul, pentru că totul se va termina și într-o zi se va termina 
şi acest joc de tipul Big Brother. Între timp eu chiar mă simt foarte bine... 


19/07/2009 9.24 

Când aveam 28 de ani am decis că vreau o altă fetiță şi când am descoperit 
că aştept o fată, noaptea nu reușeam să dorm de fericită ce eram şi mă trezeam că 
zâmbesc de una singură. Deja eram pregătită şi matură pentru a înfrunta o 
sarcină... 

Însă într-o noapte, pe când aveam 4 sau 5 luni de sarcină, m-au luat şi mi-au 
făcut ceva. I-au făcut ceva fiicei mele...Mi-au arătat ochii săi şi mi-au spus "aceasta 
va fi culoarea ochilor săi". A doua zi dimineaţă îmi amintesc că plângeam şi nu 


voiam să mai nasc...Vorbeam cu sora mea, care venise în vizită la mine, şi îi 
spuneam "nu voi putea să o protejez de tot. Nu vreau ca ea să se mai nască." 

Forma şi culoarea ochilor fiice mele, în mod surprinzător, sunt identice cu 
ceea ce mi-au arătat e1...Dvs. ştiţi ce i-au făcut fetei mele? Da, dvs. cu siguranţă 
ştiţi ce i-au făcut... 


19/07/2009 10.01 

Mi-am amintit un alt episod...Eram în camera mea, aveam ochii deschişi, dar 
nu eram încă trează... În cameră era unul înalt, îmbrăcat într-o tunică, care stătea 
aplecat deasupra pătuțului fetei mele, când ea avea doar câteva luni...Apoi s-a 
îndreptat, s-a depărtat de pătuţ, m-a privit şi a ieşit printr-o gaură din tavan...Poate 
că se afla acolo atât pentru ea, cât şi pentru mine. 

Ştiu că este una dintre acele dăți când m-au luat şi s-a întâmplat ceva...Nu 
ştiu de ce vă scriu asta. Nu-mi amintesc să am vreo amintire conștientă care să 
susțină această convingere de-a mea, dar ştiu că am încercat să mă eliberez şi ştiu 
că ei au fost constrânşi să ia măsuri suplimentare...Nu-mi amintesc ce am încercat 
să fac... 

Când eram la mare, atunci m-a luat lăcusta. Îmi amintesc că după cină am 
mers în spatele casei pentru a întinde costumele de baie pe sârmă. Fiica mea a venit 
după mine. Aproape se înnoptase şi pentru o fracțiune de secundă am văzut lăcusta 
în balcon şi i-am spus fiicei mele "Mi s-a părut că am văzut o lăcustă gigantică." 
iar fiica mea mi-a răspuns "Și mie mi s-a părut, mamă. Să intrăm în casă!" Am 
închis uşa bine. Simţurile noastre ne avertizau... 

Este păcat însă, că am fost privaţi de programul prin care să putem citi astfel 
de semnale...Atunci când Lăcusta m-a readus acasă eram amețită, dar aveam ochii 
deschişi şi am văzut cum o aranja pe fiica mea...Dar au făcut şi altceva. Mai era un 
pat în acea cameră şi în el era nepoțica mea...Am văzut că o aranja şi pe ea. Dacă ar 
fi să povestesc așa ceva mamei sale, ştiu deja că m-ar denunța la poliție... Acum 
nepoţica are 12 ani. 


19/07/2009 10.09 

Eu acum ce trebuie să mai fac? Trebuie să mai aştept puţin ca să văd cum să 
merg mai departe? Ieri noapte am refăcut SIMBAD-ul şi am fript Luxul... A 
dispărut...Oricum, de acum înainte voi face în fiecare seară SIMBAD-ul, în felul 
acesta fac un pic de curăţenie dacă este nevoie... 


19/07/2009 22.43 

În 1997 am avut un vis care mi-a rămas imprimat în minte, pentru că era 
îngrozitor...Era un val foarte înalt, care ne trăgea pe mine și pe fiica mea (pe atunci 
o aveam doar pe cea mare) şi am început să urlu în noapte, chiar și după ce m-am 


trezit şi stăteam aşezată pe pat. Încă simţeam apa acoperindu-mi faţa... Are legătură 
cu răpirile? 

Şi fiica mea cea mare, cu ceva vreme în urmă, înainte ca eu să-i fi spus, mi-a 
povestit un vis de-al ei...'Mamă, am visat că se întâmpla ceva Pământului. 
Pământul nu mai era un loc sigur şi veneau discurile zburătoare să salveze lumea, 
dar nu pe toţi, doar pe unii dintre ei... Pe mine şi pe tine nu ne mai vroiau. Bunicul 
era deja mort, o vroiau doar pe fiica mea, doar o persoană...Ce înseamnă asta? Are 
legătură cu răpirile? 

Poate că în după-amiaza asta au încercat să-mi facă ceva. Am visat că vroiau 
să mă arunce într-o cadă iar eu nu făceam ce îmi spuneau ei. Bulbii mei oculari se 
mișcau foarte repede la dreapta și la stânga, ca şi când ar fi resetat ceva şi apoi m- 
am trezit imediat, sărind din pat...Are vreo legătură? 

Mă scuzaţi! Dumneavoastră poate că sunteți obosit, iar noi nu ne gândim 
decât la noi...Pe curând! 


21/07/2009 6.20 

În această noapte am avut un vis cu război... Aveam părul scurt şi eram slabă. 
Eram cu alții doi şi trebuia să ieşim din această clădire. Am tras cu arma spre unul. 
Apoi cei care erau împotriva noastră s-au înmulțit şi m-am gândit "poate nu vom 
reuşi” şi apoi, înainte să mă trezesc, ei mi-au spus mental "Te recuperăm mereu 
într-un fel sau altul... Ți-am dat o funie în dotare şi la momentul potrivit tu tragi de 
ea şi noi te tragem în sus...”. Eram îmbrăcată în soldat. 


21/07/2009 19.43 

În această după-amiază, când m-am întors de la muncă, vroiam să fac 
SIMBAD-ul şi să elimin copia, dar eram atât de obosită încât am adormit... Am 
visat ceva ciudat...am impresia că m-au supt bine şi în această noapte, dar și 
noaptea trecută... Trebuie să fac un SIMBAD cât mai curând... 

Este doar impresia mea sau chiar așa s-au petrecut lucrurile? 


21/07/2009 22.34 
Mulţumesc! Nu-i nimic! Nu contează! 


22/07/2009 17.34 
Toate bune şi frumoase. Ieri noapte am eliminat copia prin SIMBAD. Ciao! 


24/07/2009 11.38 
Cred că zilele astea nu s-a mai întâmplat nimic semnificativ... Acum două 
nopți m-am trezit brusc pentru că aveam impresia că îmi mişcau patul... 


Ieri noapte, după ce am stat toată ziua cu fiicele mele la un parc acvatic, 
eram foarte obosită și poate că nu-mi amintesc bine...Îmi amintesc că cu puţin 
înainte să mă trezesc era ca şi când aș fi comunicat cu cineva şi am spus "Da. 
Sufletul s-a dus la sufletele lor (mă refeream la fiicele mele) şi le-a spus ce trebuie 
să facă. Fie că vă place sau nu!" Dar poate că era doar şirul gândurilor mele? 

Pe curând! 


25/07/2009 8.20 

Ieri seară am făcut SIMBAD-ul și am rugat sufletul să-mi arate pe ecran ce 
viitor ne aşteaptă...Poate că nu trebuia să fac asta? Oricum nu am reușit să văd 
nimic. 

Noaptea, înainte de a adormi, am pus aceeași întrebare și apoi nu ştiu dacă 
eram trează sau pe jumătate adormită, dar am văzut-o pe fiica mea cea mare 
îmbrăcată în uniformă militară, antrenându-se pentru a deveni super-soldat...Şi era 
şi fericită să facă asta! Asta au pregătit pentru noi? 

Ieri noapte s-au întors. A fost stresant...Încercau să mă ia, să mă tragă, poate 
cu raza care vine de la nava lor, dar eu urcam până la anumit punct şi apoi 
încercam să-i trag eu pe ei în Jos...Apoi ei iar încercau să mă prindă, dar eu intram 
prin casele oamenilor, apoi ei iar încercau...La un moment dat eram în patul meu şi 
era ceva în camera mea. Vedeam o formă mare şi neagră care încerca să mă prindă 
iar eu spuneam nu şi ea mă scutura, dar eu luptam. 

Pana la urmă au plecat, dar după aceea s-a întors de vreo 4 sau 5 ori şi de 
fiecare dată eu luptam şi forma aceea mă scutura. Ultima dată m-a zdrobit. Era ca 
şi când aş avea această chestie deasupra mea, sau poate că m-a băgat într-un corp 
care mă zdrobea, abia puteam respira... 

Era un militar care m-a dus în acest loc unde erau şi alții şi îmi spunea că 
trebuie să stau acolo, dar eu fugeam și ei mă prindeau și acest militar mi-a spus 
"Stai nemișcată aici. Nu ţi se întâmplă nimic ţie." și îmi arăta niște grafice cu niște 
beculeţe şi îmi spunea "când se aprinde acel bec, tu îl arunci aer.'...Dar eu i-am 
spus că nu arunc nimic în aer şi el mă ținea şi încerca să mă forțeze şi să mă oblige 
iar eu am spus "Nu!". 

Atunci şi-a scos pistolul şi mi l-a pus la gât, dar eu spuneam "Nu, nu, nu, nu 
vreau!" şi apoi s-a aprins beculeţul și sufletul l-a aruncat în aer. Un alt militar m-a 
readus acasă, dar nu şi-a ridicat privirea spre mine nici măcar o singură dată. 


27/07/2009 14.06 

Cred că totul merge bine...Sunt un pic palidă, dar poate că asta se datorează 
luptei...şi poate că am avut un vis ciudat, dar mă simt bine. Mă scuzați dacă din 
când în când dispar şi nu vă dau de veste ! 

Anunţaţi-mă când vreți să discutați cu mine. Ciao! 


28/07/2009 6.32 

Ok, mă pregătesc, pentru că trebuie să ies afară. Voi fi plecată până mai pe 
seară... 

Un vis ciudat. Sunt în casa unde locuieşte bunica mea, dar nu pe palierul său 
de la primul etaj, ci la al doilea nivel...Sunt întinsă într-un pat pliant şi uşa de la 
apartamentul din spatele meu nu mai este... 

Vad 3 camere goale...Una este verde şi are în ea nişte lucruri din metal aurit. 
Despre celelalte camere nu-mi amintesc, pentru că sunt întunecate şi toate au ușă. 
Mă aşez în patul pliant şi mă gândesc "Dacă vreau, pot merge să arunc o privire, 
pentru că este totul deschis şi nu este nimeni acolo.". Însă nu m-am dus. 

Înţeleg că este mai bine să nu mă duc şi mă întind în pat. Aud nişte paşi în 
spatele meu, mă întorc şi mi se pare că văd cum prin camere aleargă o chestie mică 
de statură. Decid să adorm, chiar dacă din când în când mă întorc să privesc. Când 
m-am trezit aveam aceeaşi poziție pe care o avea în patul pliant. 

Trebuie să spun adevărul! Vă scriu că sunt bine, dar cred că mai corect ar fi 
să zic că am suişuri şi coborâşuri. Mă simt bine când merg noaptea la culcare şi îmi 
îmbrățișez fata cea mică, iar ea este pe punctul de a adormi, când îi mângâi părul şi 
mă gândesc că nu există nimic pe lume mai perfect decât căpşorul ei rotund... 

lar ea, pe jumătate adormita, îmi arată semnul ok cu mânuţa, ca şi când ar 
vrea să spună "Bravo, mamă! Continuă să mă alinți!” Dar când am căderi nu 
reuşesc să înțeleg nici eu cum de reuşesc să duc mai departe această viaţă, 
prefăcându-mă că totul este sub control şi normal, pe când în realitate nimic nu este 
normal, iar eu vreau doar să mor. 


29/07/2009 20.50 

Alaltăieri am primit un telefon de la mama. "Auzi, C...? De ce m-aţi căutat? 
Au trecut deja 30 de ani. De ce nu m-aţi lăsat să mor în pace? Eu nici nu-mi mai 
aminteam cine erau Gi..., Ce... e Ch... De ce aţi retrezit acele sentimente? Din 
acest motiv te-am denunțat anul trecut. Eu nu vroiam să fiu găsită. Pentru mine 
faceți parte din familia de şerpi pe care am abandonat-o cu mulți ani în urmă. 

Eu am suferit pentru că mi-am pierdut copiil...şi voi, care ați crescut cu o 
mamă vitregă ce v-a lăsat în chiloți, sunteți mai buni? Nu mi-au mai permis să mă 
apropii de voi. Nu puteam să vă văd nici de Crăciun, pentru că oamenii legii au dat 
sentința că eu trăiesc o viață lipsită de orice moralitate...Eu eram o lbertină, 
protagonista poveştilor cu aventuri...Ce vieți plictisitoare aveau cu toții! Au salvat 
morala tatăl tău, bunica ta şi compania, luându-vă mama? În opinia lor eu eram o 
prostituată...În această lume toate femeile sunt prostituate și soțiile sunt doar nişte 
prostituate legalizate de societate, dar ele nici măcar nu şi-au dat seama... 


Să nu crezi că există ceva pur în lumea asta, pentru că nu este adevărat. Eu, 
pentru a continua să trăiesc a trebuit să vă urăsc pe voi şi pe toată lumea. Da, am 
înşelat, am furat, am păcălit. Am schimbat bărbaţii ca pe şosete şi unde erau bani, 
treceam eu pe acolo şi făceam curat...Dar să nu crezi că banu sunt importanţi...Nu 
folosesc la nimic, dar eu eram creativă și ştiam ce să fac ca să pun mâna pe ei. Da, 
eram căutată de oamenii legii, de poliţişti şi de toţi, dar când ei ajungeau eu deja 
eram în altă parte... 

Nu sunt rea. Dumnezeu ştie că nu sunt... Am furat doar de la bogaţi și mereu 
am dat săracilor...Dar m-am şi distrat! Prin hoteluri credeau că aș fi vreo contesă, 
pentru că mereu eram bine îmbrăcată şi coafată, cu o față de Albă ca Zăpada...lar 
după o lună contesa dispărea, lăsând bagajele şi nota de plată neachitată... 

Da, ştiu că aş fi putut să-mi refac viaţa cu acel fabricant de încălțăminte din 
Roma...Ştiu că ţinea la mine cu adevărat şi că s-a prezentat la bunica ta, la Massa, 
în limuzină cu toate lucrurile mele, dar eu am preferat să dispar în toiul nopții, 
părăsindu-l pe el şi toate lucrurile frumoase pe care mi le cumpărase...Eu îmi 
pierdusem copiii pentru totdeauna...Ce importanţă avea să ai viaţa, lumea, pe mine, 
societatea şi toate regulile ei? Credeau că sunt atât de denaturată încât să nu sufăr? 

Mie îmi rămăsese doar libertatea şi am făcut orice pentru a o apăra... Într-o 
perioadă fugeam... de mine şi de demonii mei... Am fost atât de mult timp plecată 
departe, în jurul lumii, şi departe de mine...Tu să nu fugi niciodată fiica mea! Nu 
există nimic în lume... Visul american nu există. Există doar foarte multă mizerie şi 
multă lume nenorocită...Singura comoară eşti tu...Când am înţeles asta am încetat 
să mai fug de mine, de lume și de demonii mei...Astăzi demonul este cel care fuge 
de mine dacă ar fi să mă întâlnească... 

Am văzut pozele pe care mi le-ai trimis...A1 ochii unei fetiţe triste şi asta 
nu-mi place. Eu am încetat să nu mai sufăr pentru voi când s-au născut Ale..., 
băiatul de 21 de ani şi And..., fata de 20...Păcat că Ale...este băiat, dar reuşesc să-l 
suport, pentru că este homosexual...Trecutul e trecut, viitorul nu există pentru 
nimeni, pentru toți este moartea...Deci, încetează să mai suferi şi înfruntă-ți 
demonii... 

lartă-mă, fiica mea! Te voi iubi mereu, micuța mea ! Eu sunt mama 
ta...mama ta...Nu este adevărat că vreau să mă uiți...Într-o zi poate că vă veți 
întoarce în port.. Aţi fost plecaţi foarte mult timp. Încearcă să fii fericită! 
Recucereşte-ți viața! Pare a fi un roman, dar realitatea depăşeşte fantezia..." Am 
plâns foarte mult în timp ce ea vorbea... 


30/07/2009 14.09 
Wow! Dvs. mereu spuneţi lucrurile corecte!...Eu am mereu încredere în dvs. 


30/07/2009 21.11 


„„„O femeie care este cu un bărbat...Din când în când mă gândesc la aceste 
cuvinte pe care mi le-aţi spus. Atunci dvs. credeţi că în lumea noastră, în această 
lume este posibil să existe o minune de acest fel? Eu credeam că este doar o utopie 
din capul meu...Dar dacă dvs. îmi spuneţi asta, poate fi adevărat, mai ales că şi dvs. 
credeți... Atunci pot crede şi eu... 

Într-o perioadă mă gândeam "visează, visează, că visatul e gratis!" Dar dacă 
dvs. mă asiguraţi că este adevărat, adevărat, adevărat, atunci acest adevăr schimbă 
multe lucruri şi mă face să mă gândesc că până la urmă nu sunt atât de varză dacă 
cred acest lucru...E frumos să crezi! 


31/07/2009 20.00 

Mi-am amintit de senzația pe care am simţit-o în visul cu naşterea. După ce 
m-au tăiat, am simţit o furie sufocată de disperare...Nu vreau să mai am aceste 
jumătăți de reacţii...Vreau să fiu liberă să mă înfurii şi să scap de tot. Mi-am 
amintit de multe alte dăți când m-au folosit pentru fii lor... 

Mi-am amintit de atunci când aveam 14 ani şi vorbeam cu sora mea 
dimineaţa..." Am visat că am născut. Mă durea și burta. Însă să nu spui nimănui. 

Îmi este rușine!". "Dar era doar un vis!" "Da, dar îmi este rușine!"”. De multe ori, 
cel care mă tăia intra un pic... 

Mi-am amintit de acea dată când mi-au spart sfenoidul şi mi-am amintit 
durerea. Mi-am amintit şi alte lucruri, despre care îmi este rușine să vorbesc. De 
când m-am măritat, mi-a fost mereu teamă că soțul meu îmi va lua fiica dacă aş fi 
decis cândva să-l las. Am rămas cu el atâta timp datorită acestei frici. Astăzi nu 
mai am astfel de frici. Doar că sunt un pic incapabilă să relaționez cu lumea şi 
meritul este al "lor". Însă normala - doar eu ştiu ce e în sufletul meu și nimeni nu-şi 
dă seama. 

Din când în când fug de pe faţa pământului şi când mă revăd cu prietenele 
mele acestea mă întreabă "Câte luni ai rămas închisă în casă de această dată? Sau 
erai în meditație în Tibet?". Nici eu nu ştiu de ce vă povestesc aceste lucruri inutile. 
Îmi provoc greață de una singură. M-am lipit de dvs. ca o caracatiţă! Sunt un 
purice! He!...Ciao! 


02/08/2009 13.42 

În această noapte l-am visat pe Iisus și pe Maica Domnului. Erau în două 
corpuri de sticlă ca nişte nișe şi mai era şi unul scund (1,20m) care îmi prescria 
niște medicamente și eu mă gândeam că este un farmacist... Apoi, o voce din capul 
meu îmi spunea că lisus şi Maica Domnului sunt simbolurile societăţii 
moderne... Aveam o senzație de supărare. 

Cu câteva nopți înainte am "visat" că mă controlează un medic...Mă controla 
la cap şi în gură şi l-am întrebat mental ce face iar el mi-a răspuns "Controlez 


corzile vocale!". Am adormit în timp ce mă controla și până să adorm l-am auzit 
spunând "E obosită...". În legătură cu femeile este adevărat, ar trebui să fie 
independente din punct de vedere economic şi mental de orice figură masculină, 
dar pentru a face asta ar trebui să aibă măcar un pic de energie pentru ele...şi nu să 
se târască prin lume ca niște zombi. 

I-am spus soţului meu că vreau să am o moarte rapidă, violentă şi imediată. 
Ce planuri frumoase! 


02/08/2009 16.14 

I-am spus soţului meu că sunt o mamă rea și că dacă el crede că se descurcă 
mai bine decât mine poate oricând să-mi ia custodia fetelor. I-am sugerat că mă 
poate oricând declara instabilă din punct de vedere mental...l-am spus că pentru 
mine poate şi să explodeze planeta Terra, pentru că pentru mine nu ar fi contat. 
I-am spus că aş fi vrut să-i transform inima în noroi. 

Nu mă port frumos nici cu fiicele mele...este nevoie de răbdare, dar eu nu 
reuşesc. Pe cea mare îmi vine uneori să o izbesc de perete, ca pe un ţânțţar, iar cea 
mică nu-mi dă deloc pace. Seara ajung să am capul ca un stup de albine. Aş vrea ca 
o rachetă să mă trimită pe lună, unde aş putea avea linişte, departe de toți şi toate, 
unde să mă pot gândi la câte un lucru pe rând. 

Am mai făcut o dată SIMBAD-ul şi am rugat sufletul să-mi arate pe ecran 
viitorul care mă aşteaptă. Făceam bagajele, ca şi alte persoane care se pregăteau să 
plece, şi am văzut planeta Pământ şi un flux de conștiințe (ca o rază) care se 
îndepărtau de planeta Pământ cu viteză foarte mare...Îmi convine această imagine. 
I-am spus fiicei mele de 14 ani că este o ingrată şi că o urăsc...O mişcare foarte 
proastă, la fel ca acest email pe care vi-l scriu. Dvs. credeaţi că vă aflați în faţa unui 
caz în care eliberarea putea fi mai uşoară decât în alte cazuri. Din acest motiv 
spuneați că mă descurc mai bine decât alții. Nu, nu este deloc ușor. Eu nu-mi 
permit să sper...Eu am murit cu mulți ani în urmă şi e prea frumos ca să fie 
adevărat. Nu vă voi mai scrie. Nu-mi pot permite luxul acesta. Îndreptaţi viaţa 
celor mai șmecheri decât mine, poate că pentru unii chiar există speranţă. Mie nu- 
mi place să irosesc timpul nimănui. Vă rog să mă scoateţi din lista de contacte. 

Eu nu ştiu să gestionez nimic. Când mă simt bine trăiesc într-o stare 
letargică, cu emoţiile anesteziate. Eliberaţi-vă de mine! Mai bine să mă pierdeţi 
decât să mă găsiți. Dvs. sunteţi o persoană extraordinară, care ajută lumea. Nu 
meritaţi toate acestea, dar eu nu pot continua să trăiesc gândindu-mă că dvs. sunteți 
ultima carte care mi-a rămas de jucat pentru a avea o viaţă decentă...Nu-mi place 
ideea de a depinde de ceva sau cineva...Nu-mi place să aştept cu nerăbdare 
cuvintele dvs. pentru că nu sunt singurele lucruri din lume care reușesc să îmi dea 
pace...Nu-mi place să recunosc că sunt slabă...Ocupaţi-vă de cei care speră, eu nu 
pot să sper, după cum puteţi vedea eu sunt o dezamăgire...Sunt o 


dezechihbrată...Vă mulțumesc pentru timpul pe care mi l-ați dedicat şi pentru felul 
în care v-aţi purtat cu mine (v-aţi purtat foarte bine, foarte uman; nu sunt obișnuită 
cu asta şi nici nu vreau să fac din asta o obișnuință). În 35 de ani nu m-a ascultat 
niciodată nimeni așa cum a-ți făcut-o dvs., este mai mult decât au făcut vreodată 
părinţii mei...Însă acum este momentul să tai cordonul ombilical şi să încep să 
merg de una singură. Poţi supraviețui. Este suficient să nu-ți faci speranțe sau să ai 
aşteptări. Nu trebuie să exişti...Uneori nu se trăieşte în formă, uneori forma nu 
există...Uneori mergi înainte din inerție...Vă eliberez de mine! Până la urmă aveţi o 
grămadă de nebuni de care să vă ocupaţi...Nu veţi mai auzi nimic de la mine şi vă 
rog să nu încercaţi să mă contactaţi. Deja îmi pare destul de rău pentru ceea ce vă 
scriu acum. Am decis ce aveam de decis şi sper că am fost convingătoare...Când 
mori, mori singur şi cu asta basta... Adio! 


03/08/2009 10.31 

Bineînţeles că s-au întors! Bineînţeles că se întorc mereu! Am făcut 
SIMBAD-ul şi sufletul mi-a arătat cine a interferat. A fost cel cu aripi, despre care 
nu se înţelege dacă are sau nu nas. Nu ştiu dacă am făcut ce trebuia. Luxul nu, nu 
am reuşit să-l elimin. Ştiu că este dificil şi să respiri când este el în interior. Nu pot 
nici măcar să-mi extind cavitatea toracică până la capăt. Văd şi cu ochii deschişi că 
e lipit de mine. Uneori este lipit lângă ochi, altădată de frunte şi am mereu o durere 
fixă în stern de fiecare dată când încerc să-l elimin. Sternul mă doare tot mai mult 
şi îmi apare senzaţia de greață. Lui în este teamă. 

Lupt din răsputeri ca să scriu acest email, pentru că sunt foarte supărată pe 
dvs....S-au întors şi în această noapte...Sunt foarte fericiți că am eliminat 
extraterestrul șarpe, pentru că acum nu trebuie să mă împartă cu mai mulți 
participanți. Nu reuşesc să le văd feţele. Văd feţele altor persoane, dar mereu 
recunosc înălțimea. Era cel cu femeia, mulți gri, multe tăvi. A venit şi şarpele. Cel 
cu femeia a spus "Nu te duce cu el, de-acum știi cum este acela!" Vroia să mă duc 
cu el, dar eu îi spuneam că nu merg cu el. Se ținea după mine și plângea, dar eu am 
plecat cu unul foarte scund, de 1,20 m...Nu ştiu ce mi-au făcut. 

Dacă vreți să mă ajutaţi, bine ajutați-mă! Dacă nu vreți să răspundeţi la acest 
email pentru că mă aflu în această stare...bine, faceți cum vreţi...Eu nu am o 
personalitate atât de bine structurată ca a dvs.. Eu nu ştiu ce să vă spun. 


03/08/2009 17.05 

Ok! Toată lumea afară! Puțin mai înainte am vorbit cu sufletul, i-am spus că 
eu nu reuşesc și că trebuia să o facă ea. Vedeam Luxul aproape de faţa mea şi i-am 
spus "Acum sufletul te va elimina!" și el m-a mușcat."Eu să fiu eliminat?"... Însă 
sufletul m-a protejat imediat. Am auzit o descărcare electrică şi Luxul a dispărut. 
Oricum, este adevărat că Luxul mi-a spus de toate despre dvs. Mi-a spus şi că 


doreați să eliberați cât mai mulți răpiți cu putință, pentru a intra în cartea 
recordurilor...Îmi pare rău! Să ştiţi că aici nu este sufletul unei proaste, ci sufletul 
unei răpite! Da, faceţi-mi legătura cu o persoană care s-a eliberat deja, astfel încât 
să o stresez şi pe ea...Ciao! 


10/08/2009 12.11 

Ciao! Îmi pare rău că un am mai vorbit cu tine, chiar dacă am vrut să fac asta 
de multe ori...Timp de câteva zile nici măcar nu am mai scris nimic, dar forţele 
care acționau în mine mă împiedicau să fac asta. Mi-au perforat mintea cu aceste 
gânduri "Nu o face! Nu-i scrie! ÎI plictisești! El deja şi-a făcut cercetările cu primii 
săi răpiți. Nu mai are nimic de descoperit. Voi sunteți doar niște vechituri în viaţa 
şi cercetările sale. V-a dat SIMBAD-ul! Ajunge! Descurcaţi-vă singuri! Vreţi 
puncte de referință? Tu îl ai pe "Beautiful". ÎI transmit ăştia de când erai fetiţă, dar 
nu-ți ajunge... Pentru el eşti doar o femeiuşcă frivolă și languroasă. Ba mai mult, 
nici măcar nu se apucă să vă judece, pentru că pentru el nu sunteți nişte persoane, 
ci nişte formule..."... 

După aceste gânduri de damnată am făcut SIMBAD-ul şi am cerut sufletului 
să te îndepărteze cât mai mult de mine....departe, departe... Te-am îndepărtat cu 
adevărat? Apoi am făcut SIMBAD-ul corect şi acum am făcut pace cu mine 
însămi... Trebuie să lucrez cu mine. Ştiu că înainte să-i gonesc pe ei trebuie să mă 
schimb eu..." Viaţa este o chestiune de atitudine."...Pe undeva, în interiorul meu, o 
mai existând încă ceva din mine...Ce să mai zic?! Îmi pare rău şi este ok tot ce 
gândești despre mine...Poate că într-o zi ne vom auzi din nou...CIAO! 

P.S.: Alessia a fost foarte drăguță! (n.a.- Alessia este o altă răpită care s-a eliberat, 
cu care răpita noastră a fost pusă în contact) 


10/08/2009 16.18 

Sigur că da! Știu că ar trebui să-i fulger, aşa cum l-am făcut pe militar să 
explodeze şi de atunci militarii nu s-au mai întors...Dar pe toți ceilalți eu nu reuşesc 
să-i văd, îmi apar cu feţele unor persoane normale şi doar când mă trezesc îmi dau 
seama că este vorba de e1...și se întorc aproape în fiecare noapte...Cu fiicele 
mele...cu cea mare e tot mai rău...O iau. Ştiu asta. Cea mică încearcă să-mi 
povestească din când în când vreun vis, dar este reticentă...începe şi apoi nu mai 
vrea să vorbească..." Erau pe balcon şi au venit să mă ia noaptea." Şi când o întreb 
cine a venit spune că nu-și aminteşte și că nu vrea să mai vorbească despre 
asta...Doar dimineaţa trecută când s-a trezit m-a îmbrățișat şi mi-a spus "Ce frumos 
este să mă întorc la această mamă! Cealaltă familie mă sperie!". Fata cea mare, 
fiind prinsă între adolescență și extratereștri, trăieşte într-un haos total...Cel puțin 
nu mă consideraţi o persoană rea. M-am liniştit! Ciao! 


14/08/2009 12.31 

Cine ştie dacă găsesc pe cineva până pe 15 august. Oricum, încerc să fac un 
mic rezumat a ceea ce îmi amintesc că s-a întâmplat în această perioadă. Practic, nu 
s-a întâmplat nimic, nimic...Cum mă trezesc ştiu că s-au întors, dar acum nu-mi 
amintesc, mai ales nu-mi amintesc ce s-a întâmplat în noaptea trecută. De două zile 
nu am putut să fac SIMBAD-ul şi nu-mi amintesc. 

În ultimele mele SIMBAD-uri apare ceva în cameră ce nu înţeleg ce este și 
nu reuşesc să-l gonesc...Însă când rog sufletul să controleze situația mea văd un 
ochi care se deschide în centrul frunții mele din care pornește un fel de rază care 
mă verifică pe interior şi pe exterior. Acum două zile mă dureau picioarele... Am un 
pic de probleme și când făceam SIMBAD-ul am întrebat sufletul dacă putea face 
ceva. A pornit o vibraţie puternică şi durerile au dispărut imediat... 

Ieri fiica mea cea mare mi-a spus "În noaptea asta au venit. A urcat în pat. 
Vroia să mă ia. l-am spus că-l ard, dar mi-a răspuns că nu voi reuşi. Atunci am 
urlat şi m-am trezit."...Eu ştiu că se întorc. Nu ştiu dacă pentru mine sau pentru ele, 
dar uneori fac SIMBAD-ul noaptea şi îi percep că vin şi sunt în casa mea, după 
care dispar...Nu ştiu...Nu ştiu ce se întâmplă în realitate, ce fac şi ce în stadiu sunt 
sau dacă fac corect ceea ce fac... În afară de militari nu am mai fulgerat pe nimeni 
din câte știu eu...Atunci când l-am fulgerat pe militar ştiu că am reuşit pentru că în 
acea situaţie era și fiica mea cea mică, pe lângă cea mare și am reușit să o iau în 
braţe şi să fug cu ea... 

Eu cred că ei sunt mereu prezenţi şi doar fiicele mele mă salvează şi mă țin 
ancorată cu forţa în această viață, pentru că dacă ar fi vorba numai de mine nu aş 
mai face nimic... Acum sunt mai liniştită, dar în acele zile, când intervenise 
extraterestrul pasăre (Horus-Ra - n.t.) îmi era rău fizic, parcă aş fi fost o drogată în 
timpul unei crize de abstinență. Îmi trăgeam şi pumni în stern. Sper să-mi pot ajuta 
fiicele...Fac corect ceea ce fac? Vacanţă plăcută! Plecaţi în vacanţă! Eu nu plec! 
Ciao! 


16/08/2009 22.45 

Ok! Atunci vă sun pe Skype mâine după-amiază. Este bine? Să sperăm că 
funcționează bine conexiunea mea pentru că în această seară am avut probleme de 
conexiune. În această după-amiază am dormit 2 ore și sufletul a făcut un lucru 
incredibil! De unul singur! Am simțit că mă cuprinde o energie foarte puternică şi 
a plecat singură să caute extratereştrii...Pare a fi o glumă. Dacă ne auzim îţi 
povestesc, dacă nu îţi voi trimite un email...Oricum știu că a făcut o treabă bună şi 
din proprie inițiativă...Eu vroiam să mă odihnesc. Ciao! Pe mâine! 


19/08/2009 20.30 


Am mers la cumpărături şi m-am gândit la conversaţia noastră... Ştiţi, m-aţi 
luat prin surprindere... Înainte de toate vreau să vă mulţumesc din inimă pentru că 
nici măcar mulțumesc nu v-am spus, ca o țărancă ce sunt! ȘI știam că vi s-a 
întâmplat ceva. Simţeam asta, dar îmi spuneam "Poate că e terminat din cauza 
căldurii, ca toată lumea.". În al treilea rând am văzut că sunteţi foarte demoralizat 
și am avut impresia că sunteţi sătul de toate și de toţi...Știu că e aşa...În al patrulea 
rând, dvs. aveaţi alte planuri pentru mine de la început. Ştiu asta pentru că întâi mi- 
ați explicat care sunt acestea, dar dintr-odată mă lăsaţi baltă... 

Eu ştiu că nu este momentul bun pentru a discuta aceste lucruri, pentru că 
dvs. sunteți distrus și aveți inima făcută bucățele, însă vă rog să nu mă abandonaţi. 
Ajutaţi-mă să-mi reprogramez viaţa... Am văzut şi în propaganda despre conferința 
care va avea loc la Roma ceea ce se poate face cu PNL.ul...Partea sufletească vrea 
ca eu să îmi amintesc, dar nu numai eu. Ea vrea să-mi amintească. Ea a spus asta. 

Deja din anii '90 v-am văzut în diverse ocazii, dar Luxul nu m-a lăsat să 
gândesc corect... Vă rog, nu mă abandonaţi! Faceţi-mi o hipnoză! Mă voi băga în 
orice gaură de timp liber pe care îl aveţi...Voi încerca să vin la conferinţa de la 
Roma şi la cea din Torino, chiar dacă nu știu unde să mă informez despre aceste 
evenimente. Poate că pe ufomachine? Dacă veţi avea nevoie de mine, pentru orice 
lucru, voi fi disponibilă, chiar dacă eu sunt cea care are nevoie de dvs.. Vă rog! Vă 
rog! Vă rog! Vă rog! Nu mă lăsaţi baltă! Vă rog! 


19/08/2009 22.38 

Ştiţi ceva? Când am scris mai devreme celălalt email, plângeam, dar şi când 
am expediat mesajul de pe celular. Acum râd. Nu ştiu ce m-a apucat. Am deschis 
Skype-ul şi am citit comentariul pe care l-ați făcut în legătură cu faptul că mi-am 
schimbat fotografia...Nu-l văzusem înainte. Mi-am amintit că eu sunt puternică 
pentru că așa vreau să fiu... Totul a trecut, totul s-a terminat. 

Vă sunt recunoscătoare pentru timpul pe care mi l-aţi acordat. Mi-am amintit 
că oamenii sunt norocoşi când petrec un pic de timp cu cei care îi fac să se simtă 
bine...Mi-am amintit că oamenii nu sunt ai mei, fiecare este al său și eu nu pot 
decât să vă mulțumesc pentru tot. Am devenit disperată pentru că în această seară 
mi s-a părut că ne spunem adio. Şi cu toate acestea la telefon nu par a fi atât de 
emotivă, nu-i aşa? Nu ştiu încă să gestionez cererile de prietenie... 

Mi-am amintit că aveam mesaje de la mama în mesageria celularului, pe 
care nu le ascultasem încă, de frică. Le-am ascultat! În unul îmi recita o poezie 
foarte frumoasă iar în altul spunea că simţea doar indiferenţă pentru mine și că ar fi 
bine să dispar...Ce pot să fac? Nimic. Nu există tratament pentru toate...Așa vă 
simțiți și dvs.? Vă rog să vă ridicați moralul, pentru că dvs. trebuie să trageţi mai 
departe carul. Dacă nu o faceţi dvs. cine o face? Doar ştiţi că persoanele curajoase 
se nasc una la o mie de ani... 


lertați-mi intruziunea de dinainte şi de acum. Ştiu că nu vreţi să se vorbească 
despre dvs. sau ca lumea să se plângă prea mult...Dar asta e! Oamenii își cer scuze 
şi apoi greşesc iarăși. Emotivitatea ne prosteşte! Asta gândeam înainte, dar acum 
ştiu că emotivitatea este cea care ne salvează! 


20/08/2009 16.26 

Ieri mă smiorcăiam ca o fetiță... Acum a trecut totul. Mă simt revigorată. Am 
văzut în această dimineață emailul. Ok! Voi face cât mai curând SIMBAD-ul 
fiicelor mele şi apoi am să vă comunic rezultatele... MULŢUMESC! 


21/08/2009 12.24 

Ieri noapte, ca de obicei, m-am culcat cu fiicele mele şi am aşteptat ca ele să 
adoarmă, după care am decis să fac SIMBAD-ul. Ca să fiu sinceră nu prea puteam 
să-l fac bine, poate că din cauza căldurii sau a durerii de cap. Oricum, în studioul 
meu era o jucărie în forma unui extraterestru şarpe mic, care făcea o gălăgie foarte 
mare şi mi-a fost foarte greu să-l fărâm şi să-l arunc afară... 

Oricum, am vizualizat sufletul așa cum am văzut-o reflectată în ochii 
extraterestrei, aşa cum am văzut-o reflectată în corpul fătului extraterestru, ca o 
scânteie din puncte de lumină care ieșeau din ea şi apoi am invitat să intre părțile 
sufleteşti ale fiicelor mele. Şi acestea arătau la fel. Le-am explicat despre 
răpiri..."Ştiţi, în lume, dintotdeauna, oamenii sunt păcăliți într-un mod crud." Le- 
am explicat în ce consista această păcăleală, cum funcţiona şi le-am spus care este 
scopul final al răpirilor. "Dacă ei reuşesc, părțile sufleteşti nu vor mai putea face 
nicio experienţă. Vor reuşi să ne captureze şi să ne bage într-o cușcă unde ei vor 
introduce o priză când vor avea nevoie de energie pentru a se regenera sau pentru 
altceva...Sunteţi libere să trăiţi sau să nu această experienţă, dar știți că spun 
adevărul. Nu este nimic pozitiv în asta...Rezultatul acestei experienţe este o viaţă 
de proastă calitate, distrusă, un corp făcut praf, un spirit distrus şi o minte 
înșelată...Căutaţi o viaţă mai bună...Participaţi la crearea unui univers mai bun, 
faceți-o pentru voi, pentru mine şi pentru toată lumea. Faceţi astfel încât să se 
poată trăi în această lume... Voi sunteți suflete! Nu aveţi nevoie să vă lăsați atinse 
de ei...Voi sunteți...No1 suntem...Noi nu trebuie să permitem să se mai întâmple 
această obscenitate!" 

Mamă, atunci este adevărat? Ei chiar există...". "Da, dar dacă tu nu vrei, ei 
nu pot să-ți facă nimic. Tu eşti a ta. Tu eşti suflet, ok?". Ne-am îmbrățişat, iar în 
timpul nopţii, pe la ora 4, cea mică m-a chemat și mi-a spus "Voi erați acelea aurii? 
Dar chestia aia argintie ce era?” 

Sunt un pic perplexă în ceea ce priveşte chestia gri şi în această dimineață, 
când am întrebat-o ce a visat mi-a spus "Nu era un vis, dar tu nu poți 
înțelege!"...Sper că am făcut bine, dacă nu încerc din nou...Ciao! 


23/08/2009 11.36 

Vineri noapte s-au întors... Aproape adormisem când am auzit un sunet în 
urechea dreaptă, acelaşi sunet pe care l-am auzit mereu când veneau... Am perceput 
o prezenţă la picioarele mele, în dreapta și am sărit în sus imediat în sus, fiind 
conştientă că veniseră după fiicele mele...O priveam pe fiica mea cea mare, care 
doarme în stânga mea şi eram să adorm la loc, când am văzut că din hol se apropie 
de fiica mea o figură înaltă de 1,80 m sau 2 m. lar am sărit în sus. O priveam pe 
fiica mea şi gândeam "Nu te lăsa luată iarăşi!” 

După câteva secunde s-a trezit şi ea brusc şi mi-a povestit că veniseră să o 
ia..."În partea ta de pat era ceva înalt de 1,80 m. Mi s-a părut că ești tu, pentru că 
avea faţa ta. Încerca să mă zăpăcească. Îmi spunea «Iată cum fug eu! » Şi îmi arăta 
în minte imagini cu tine, tu fiind urmărită de extraterestrul şarpe şi de Lăcustă... Am 
înțeles că nu erai tu şi m-am întors pe stânga, spre ușă, dar el era acolo şi îmi 
spunea "Hide! Fugi!", dar eu eram paralizată şi reuşeam să mă mişc...Poate că tu 
m-ai avertizat, mamă! Te iubesc, mamă! Şi am văzut o lumină în jurul meu, apoi 
am văzut o lampă şi acum sunt trează. Oare m-au luat?". I-am spus să nu-i fie frică, 
pentru că ea era cea puternică. l-am spus că ei vor încerca mereu să o ia, dar să nu 
se descurajeze pentru că partea sufletească era atentă și de-acum nu se mai lăsa 
păcăltă. 

Plângea pentru îi era teamă, dar eu i-am spus că încet, încet frica va dispărea 
şi ea va deveni tot mai puternică. l-am explicat că şi mie îmi era foarte frică la 
început, pe când acum eu eram stăpâna și protectoarea...l-am spus că şi partea sa 
sufletească o iubea foarte mult şi o va proteja şi i-am spus că era o senzație 
incredibilă să simți că partea sufletească nu permite nimănui să-ți facă rău şi am 
terminat adăugând "Și vei vedea că aceasta va face miracolul şi nu le va permite 
niciodată să se apropie, dacă nu a făcut-o deja.". 

După puţin timp a venit rândul celei mici. Şi ea doarme în camera mea, dar 
în pătuţul ei. Am auzit același sunet în ureche. Era ca şi când ai intra în altă 
realitate, dar cu aceeaşi formă...Știam că o vroiau pe fata cea mică şi m-am trezit. 
Cu mine era şi fiica mea cea mare, care mi-a spus "Mama, ia-o pe sora mea." După 
câteva secunde ea plângea şi spunea că nu vrea să meargă cu ei, dar apoi a adormit 
la loc... 

Cu cea mică am încercat să pun în practică sugestiile dvs,. să-i spun că eu 
pot înțelege visele pentru că sunt la fel ca ale mele şi ea era foarte fericită din 
această cauză, poate că s-a simțit mai puţin singură, însă este imposibil să o faci 
să-ți povestească ceva. Am încercat să insist asupra acelui lucru argintat, dar 
răspunsul său sec a fost "Nu, nu vreau să vorbesc despre asta." Şi în cazul "visului" 
de vineri același lucru..."Era urât. Nu vreau să-mi amintesc. Fiecare trebuie să se 
gândească la el însuşi."...Însă am observat ceva: ea îmi răspunde doar dacă o întreb 


imediat după ce are visele urâte, în acele momente este încă pe jumătate adormită 
şi răspunde, deci voi încerca noaptea. 

Sâmbătă seară m-am dus la mare cu fiicele mele. Apa era minunată, 
cristalină și soarele cald și delicat...Fiicele mele se jucau în apă care era destul de 
puţin adâncă pe o distanţă mai lungă şi era caldă ca o supă...M-am gândit să fac 
SIMBAD-ul şi să o întreb pe partea sufletească cine venise după fiicele mele. Mi 
l-a arătat pe cel gri şi după aceea diferite chipuri, poate că sufletul nu a reuşit să-i 
recunoască, dar erau: o siluetă de 2 m cu părul lung şi o tunică lungă, apoi mi-a 
arătat lăcusta şi o broască...Nu era foarte clară în legătură cu aceste chipuri...Dar 
totuşi eram într-o stare de meditaţie foarte profundă şi cel gri era foarte lucios. Este 
clar că pe acesta îl recunoaște foarte uşor... 

Apoi am întrebat-o alte lucruri pe partea sufletească, pentru că ea mă ascultă 
şi îmi răspunde imediat, când mă simt rău simt energia care mă cuprinde şi mă simt 
imediat mai bine... Am întrebat-o pe partea sufletească dacă poate face ceva pentru 
tumoarea de la sânul pisicii dvs. şi am vizualizat pisica şi apoi s-a deschis ochiul 
din centrul frunții mele. Era atât de expresiv şi profund! Prima dată avea culoarea 
alunei aurite, apoi verde, apoi violet şi apoi albastru şi simţeam că de la el porneau 
nişte raze spre pisicuţa pe care încercam s-o vindec, dar şi eu mă simţeam bine în 
mijlocul acelor raze de energie care plecau de la mine...Mă simţeam ca și când aș fi 
fost antena universului care emitea şi primea doar frecvențele corecte de pace și 
armonie... 

M-am gândit că nu fac nimic rău...M-am gândit că în cel mai rău caz nu se 
va întâmpla nimic...Nu ştiu cât timp am stat în acea stare, dar m-am trezit brusc 
atunci când fiica mea m-a atins cu mâna udă...Însă și după aceea, în timp ce mă 
vorbeam și mă jucam cu ele simțeam undele care continuau să emită, care porneau 
de la mine spre univers, spre pisică, spre toate lucrurile frumoase care există...Şi-o 
fi dat seama universul că eu exist? Poate că am vorbit prea mult? Eram fericită 
pentru toate mesajele pe care mi le-aţi trimis în data de 20...Numai gândul în sine 
contează! Ciao! 


24/08/2009 20.20 
Sper că a fost totul bine...Ciao! 


27/08/2009 5.29 

Astăzi, la fel ca ieri, m-am trezit devreme, mă aşteptam ca ei să se fi întors, 
astfel că ieri am rugat partea sufletească să mă anunţe și ea, la 3 dimineaţa, pentru 
a mă anunța că ei vin a pus un ceas să sune în capul meu şi m-a trezit subit...După 
câteva minute, când eram pe punctul să adorm din nou, s-a trezit şi fiica mea, 
spunându-mi "Mamă, închide celularul!” 


Ieri, când am adormit-o pe fiica mea cea mică am vorbit un pic în pat şi i-am 
povestit visele mele, utilizând terminologia ei. I-am povestit de acea dată când mă 
băgaseră într-o cutie şi ea mi-a răspuns "Şi pe tine?"...După puţin timp mi-a 
povestit despre o pisică pe care o visează uneori şi de care ea se teme foarte tare. 
Mi-a spus că ea se trezeşte mereu prima, dar noi dormim cu toții şi nu ne dăm 
seama. A mai spus că vede niște filme în faţa ochilor și face nişte lucruri... "Decid 
ce trebuie salvat și ce trebuie să dispară"...Când a adormit i-am şoptit la ureche 
totul despre răpiri, încercând să fiu clară şi concisă... 

Când s-a trezit dimineața mi-a spus "Am decis că ajunge cu filmele. Nu mai 
am chef să mă trezesc pentru a face filme." Eu mă simt bine din punct de vedere 
mental.. Sunt mereu foarte obosită, poate şi din cauza căldurii, dar nu mă mai tem 
când mă privesc în ochi în oglindă. Nu mai vine să mă dau în spate sau să-i privesc 
doar fugitiv. Chiar şi când îi ţin larg deschişi nu îmi provoacă niciun efect... Acum 
este muzică în gândurile mele, mă simt optimistă, până la urmă lumea asta nu a dat 
pe nimeni afară din ea... Dar într-o zi îmi veți face o hipnoză? Ciao! 


29/08/2009 18.55 

Ciao! M-am întors! În ultima perioadă scriu un pic mai puţin, dar mă 
gândesc că acest este un semn bun. Tensiunea din prima perioadă acum este doar o 
amintire... Însă doream să-ţi povestesc ce am visat cu 2 nopţi în urmă. Am visat un 
medic cu halat alb...Nu-mi amintesc bine faţa sa, doar ridurile și îmi amintesc că 
îmi vorbea, dar şi eu îi povesteam de răpiri și despre faptul că eu și fiicele mele 
suntem băgate în această problemă. 

Mi-am amintit de acest vis pe la mijlocul dimineţii...Dar era un vis? Dacă nu 
ar fi fost un simplu vis partea sufletească mar fi anunţat, nu-i aşa? În această 
noapte fiica mea a început să urle şi mi-a spus că a visat o albină şi că eu nu o 
ajutam...Să ştii că inconştientul meu continuă să-mi restituie imagini şi amintiri din 
trecutul meu care au tangenţă cu răpirile, pe când amintirile pe care le am acum 
sunt mai bogate în detalii, poate că am aplicat în mod inconştient ancorele...Pot să 
vă povestesc? 

Este ceva ce-mi amintesc din anul 1995. Doar ce se născuse fiica mea, dar 
eu nu am fost niciodată somnambulă, dar în acea perioadă am fost...Soţul meu 
dormea în altă cameră pentru că fiica mea plângea mereu şi el vroia să 
doarmă... Într-o noapte am luat fata, care avea 3 luni, şi m-am dus în camera lui, l- 
am trezit, i-am spus să ia fata pentru că eu aveam alt fiu şi trebuia să am grijă şi de 
el, pentru că nu puteam să-l abandonez...Apoi m-am dus singură să dorm, dar după 
puţin timp m-am trezit, dar eu nu-l recunoşteam. El îmi spunea că este soţul meu, 
dar eu mă temeam, pentru că pentru mine era un străin. Nu o recunoşteam nici pe 
fiica mea, iar el îmi spunea că nu sunt normală la cap. 


Atunci i-am spus "Ok! Eşti soțul meu, dar pleacă!" Nu-mi mai amintesc 
nimic de atunci, iar el nu mi-a spus niciodată nimic, decât partea cu celălalt fiu, dar 
nimic în legătură cu faptul că pentru mine el era un necunoscut. Îmi amintesc acea 
parte ca pe un vis...Ciao! 


31/08/2009 19.46 

Şi eu asociasem visul cu albina al fiicei mele cu extraterestrul 
lăcustă... Trebuie să o ajut! Să o văd este un chin şi pentru mine, cu toate că știu 
mai multe decât ea... 

Când merge la culcare noaptea este terorizată, la fel cum eram eu terorizată 
în prima perioadă...Dormim mereu cu o lumină aprinsă, dar ea nu-mi dă drumul 
nici măcar o secundă şi stă mereu lipită de mine şi mă roagă să nu-i du drumul... În 
această dimineață eram în bucătărie şi ea a început să plângă şi mi-a spus "Mamă, 
eu nu mai pot continua aşa. Eu nu mai pot merge la culcare ştiind că ei vor încerca 
mereu să mă ia cu ei.". l-am promis că nu voi avea pace până când ele nu vor ieşi 
din această problemă, dar îmi dau seama că este vorba de o problemă prea grea 
pentru o fetiță de 14 ani... 

Îmi aminteşte de mine când eram de vârsta ei. Este foarte izolată, nu prea își 
petrece timpul cu fetele de vârsta ei, pe care consideră proaste, este mereu adâncită 
în cărțile ei, dar eu ştiu că suferă foarte mult decât lasă să se vadă și trebuie să o 
ajut...Continui să fac eu SIMBAD-ul pentru ele sau cel puţin pe cea mare o pot 
învăţa să-l facă ea? Cum este mai bine? 


31/08/2009 22.11 

Sigur că vreau! Mâine fac o recapitulare cu fiica mea şi apoi îmi spuneţi dvs. 
când aveţi posibilitate să-i explicaţii direct cum trebuie să se comporte...Ea fără 
mine, din proprie iniţiativă opune un pic de rezistenţă în legătură cu acest subiect, 
dar eu cred că Luxul își face partea în tot ceea ce ea refuză sau acceptă...Nici eu nu 
mă puteam hotărî prima dată dacă să fac sau nu SIMBAD-ul, dar acum ştiu că mă 
bloca Luxul... 

Îţi mulţumesc încă o dată și anunţă-mă când ești disponibil, astfel încât să 
mă organizez şi eu, ca să vorbim când nu este tatăl acasă (deci, nu ar trebui să fie 
probleme...). Dvs. deja sunteți obişnuit cu faptul că ființele umane cred doar în 
ceea ce văd...Eu trebuie să o ajut pe fiica mea pentru că şi e vrea să se salveze. Ea a 
înțeles!...Ea are 14 ani şi are dreptul la o viaţă care să poată fi trăită! Ciao! 


P.S.: Din când în când încerc să te tutuiesc, dar este mai puternic decât mine, mă 
simt invadatoare şi revin să mă adresez cu dumneavoastră, dar poate că ar fi bine 
să învăţ să te tutuiesc, pentru că este mai uşor şi până la urmă tu ne scoţi pe toți din 
rahat...Eşti conştient de acest lucru? Cine ştie dacă oamenii își vor da vreodată 


seama... Poate că nu îşi vor da seama dacă vor continua să privească la 
tv... Mulţumesc! 


Concluzie 

Însă povestea acestei martore nu se termină aici. "Ei" nu mai vin să o ia, dar 
dacă încearcă sunt imediat făcuți praf şi pulbere de voinţa părții sufletești. Acum 
problema s-a mutat la fiice, pe care, cu sprijinul mamei, vom încerca să le 
eliberăm. Această poveste demonstrează un singur lucru: că puteți să vă eliberaţi! 

Cu riscul de a ne repeta, contrar celor care vă spun că "...toate aceste lucruri 
sunt nişte tâmpenii...", contrar celor care vă înşeală, oferindu-vă informaţii greşite, 
contrat prostiei lumii și a religiilor şi contrar acțiunilor josnice ale masoneriei care 
guvernează lumea împreună cu extratereștrii, nu le permiteți acestor figuri 
dubioase să vă stăpânească viaţa. Puteţi să vă eliberați! Scrieți-vă voi viaţa și nu 
permiteţi nimănui să o scrie în locul vostru, chiar dacă acesta ar fi lisus Cristos în 
persoană! 


Traducere în limba română: A.B. 


